title: 2009/974/KE: Deċiżjoni tal-Kunsill tat- 30 ta’ Novembru 2009 dwar il-konklużjoni tal-Ftehim bejn il-Komunità Ewropea u l-Gvern tal-Mongolja dwar ċerti aspetti tas-servizzi tal-ajru

text:
               18.12.2009

               MT

               Il-Ġurnal Uffiċjali tal-Unjoni Ewropea

               L 336/4

         DEĊIŻJONI TAL-KUNSILL
   tat-30 ta’ Novembru 2009
   dwar il-konklużjoni tal-Ftehim bejn il-Komunità Ewropea u l-Gvern tal-Mongolja dwar ċerti aspetti tas-servizzi tal-ajru
   (2009/974/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2) flimkien mal-ewwel sentenza tal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fil-5 ta’ Ġunju 2003, il-Kunsill awtorizza lill-Kummissjoni tiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (2)

               Il-Kummissjoni nnegozjat, f’isem il-Komunità, Ftehim bejn il-Komunità Ewropea u l-Gvern tal-Mongolja dwar ċerti aspetti tas-servizzi tal-ajru (“il-Ftehim”) konformement mal-mekkanizmi u d-Direttivi fl-Anness tad-Deċiżjoni tal-Kunsill li tawtorizza lill-Kummissjoni tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (3)

               Il-Ftehim ġie ffirmat f’isem il-Komunità fit-3 ta’ April 2009 suġġett għall-konklużjoni tiegħu f’data aktar tard.

               (4)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u l-Gvern tal-Mongolja dwar ċerti aspetti tas-servizzi tal-ajru huwa b’dan approvat f’isem il-Komunità.
   It-test tal-ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina l-persuna jew persuni li jkollhom is-setgħa li jagħmlu n-notifika prevista fl-Artikolu 7 tal-Ftehim.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  Opinjoni tal-15 ta’ Settembru 2009 (għadha mhijiex pubblikata fil-Ġurnal Uffiċjali).
    ---documentbreak---

               18.12.2009

               MT

               Il-Ġurnal Uffiċjali tal-Unjoni Ewropea

               L 336/5

         FTEHIM
   bejn il-Komunità Ewropea u l-Gvern tal-Mongolja dwar ċerti aspetti tas-servizzi tal-ajru
   IL-KOMUNITÀ EWROPEA,
   minn naħa waħda, u
   IL-GVERN TAL-MONGOLJA,
   min-naħa l-oħra
   (minn hawn ‘il quddiem imsejħa “il-Partijiet”)
   FILWAQT LI JINNUTAW li ġew konklużi ftehimiet ta’ servizzi bilaterali tal-ajru bejn diversi Stati Membri tal-Komunità Ewropea u l-Mongolja li fihom dispożizzjonijiet li jmorru kontra d-dritt Komunitarju,
   FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta’ diversi aspetti li jistgħu jiġu inklużi fi ftehimiet bilaterali ta’ servizzi tal-ajru bejn l-Istati Membri tal-Komunità Ewropea u pajjiżi terzi,
   FILWAQT LI JINNUTAW li, skont il-liġi tal-Komunità Ewropea, it-trasportaturi tal-ajru Komunitarji li jkunu stabbiliti f’wieħed mill-Istati Membri għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Komunità Ewropea u pajjiżi terzi,
   FILWAQT LI JIKKUNSIDRAW il-ftehimiet bejn il-Komunità Ewropea u ċerti pajjiżi terzi li jipprovdu l-possibbiltà liċ-ċittadini ta’ dawn il-pajjiżi terzi li jiksbu dritt ta’ sjieda fi trasportaturi tal-ajru mogħtija liċenzja b’mod konformi mal-liġi tal-Komunità Ewropea,
   FILWAQT LI JAGĦRFU li ċerti dispożizzjonijiet tal-ftehimiet bilaterali għal servizzi tal-ajru bejn l-Istati Membri tal-Komunità Ewropea u l-Mongolja, li jmorru kontra l-liġi tal-Komunità Ewropea, għandhom isiru konformi ma’ dawn sabiex tiġi stabbilita bażi legali tajba għas-servizzi tal-ajru bejn il-Komunità Ewropea u l-Mongolja u biex tiġi ppreżervata l-kontinwità ta’ dawn is-servizzi tal-ajru,
   FILWAQT LI JIRRIKONOXXU li meta Stat Membru jkun innomina trasportatur tal-ajru li l-kontroll regolatorju tiegħu huwa mħaddem u miżmum minn Stat Membru ieħor, id-drittijiet tal-Mongolja taħt id-dispożizzjonijiet ta’ sigurtà tal-ftehim bejn l-Istat Membru li jkun innomina t-trasportatur tal-ajru u l-Mongolja għandhom japplikaw b’mod indaqs fir-rigward tal-adozzjoni, it-tħaddim jew iż-żamma tal-istandards ta’ sigurta’ minn dak l-Istat Membru l-ieħor u fir-rigward tal-awtorizzazzjoni għall-operazzjoni ta’ dak it-trasportatur tal-ajru,
   FILWAQT LI JINNUTAW li skont il-liġi tal-Komunità Ewropea, it-trasportaturi tal-ajru ma jistgħux, fil-prinċipju, jikkonkludu ftehimiet li jkollhom imnejn jaffettwaw il-kummerċ bejn l-Istati Membri tal-Komunità Ewropea u li l-għan jew l-effett tagħhom ikun il-prevenzjoni, ir-restrizzjoni jew id-distorsjoni tal-kompetizzjoni,
   FILWAQT LI JINNUTAW li mhuwiex għan tal-Komunità Ewropea, bħala parti minn dawn in-negozjati, li jiżdied il-volum totali tat-traffiku tal-ajru bejn il-Komunità Ewropea u l-Mongolja, li jiġi affettwat il-bilanċ bejn kumpanniji tal-ajru tal-Komunità u kumpanniji tal-ajru tal-Mongolja, jew li jiġu nnegozjati emendi għad-dispożizzjonijiet li diġà jeżistu fi ftehimiet bilaterali għal servizzi tal-ajru dwar id-drittijiet tat-traffiku,
   FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi bl-ajru konklużi bejn l-Istati Membri tal-Komunità Ewropea u l-Mongolja li i) jeħtieġu jew jiffavorixxu l-adozzjoni ta’ ftehimiet bejn il-kumpanniji, deċiżjonijiet minn assoċjazzjonijiet ta’ kumpanniji jew prassi miftiehma li jimpedixxu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti; jew (ii) isaħħu l-effetti ta’ kwalunkwe ftehim, deċiżjoni jew prattika miftehema skont dan; jew iii) jiddelegaw lit-trasportaturi tal-ajru jew lill-operaturi ekonomiċi privati oħra r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti u jistgħu jirrendu mingħajr effett r-regoli tal-kompetizzjoni applikabbli għall-kumpanniji,
   FTIEHMU KIF ĠEJ:
   Artikolu 1
   Dispożizzjonijiet ġenerali
   1.   Għall-finijiet ta’ dan il-Ftehim, “Stati Membri” tfisser l-Istati Membri tal-Komunità Ewropea.
   2.   Referenzi f’kull ftehim elenkat fl-Anness I għaċ-ċittadini tal-Istat Membru li huma parti mill-ftehim għandhom jinftehmu bħala referenzi għaċ-ċittadini tal-Istati Membri tal-Komunità Ewropea.
   3.   Referenzi f’kull ftehim elenkat fl-Anness I għat-trasportaturi tal-ajru jew linji tal-ajru tal-Istat Membru li jiffurmaw parti mill-ftehim għandhom jinftehmu bħala referenzi għat-trasportaturi tal-ajru jew linji tal-ajru nnominati minn dak l-Istat Membru.
   4.   Dan il-Ftehim m’għandux joħloq iżjed drittijiet ta’ traffiku minn dawk stabbiliti fl-arranġamenti bilaterali bejn l-Istati Membri rispettivi u l-Mongolja. L-għoti ta’ drittijiet ta’ traffiku ser ikompli jsir permezz ta’ arranġamenti bilaterali bejn l-Istati Membri rispettivi u l-Mongolja.
   Artikolu 2
   Nomina minn Stat Membru
   1.   Id-dispożizzjonijiet tal-paragrafi 2 u 3 ta’ dan l-Artikolu ser jissostitwixxu d-dispożizzjonijiet li jikkorrispondu magħhom fl-artikoli elenkati fl-Anness II(a) u (b) rispettivament, f’dak li għandu x’jaqsam man-nomina ta’ kumpannija tal-ajru mill-Istat Membru kkonċernat, l-awtorizzazzjonijiet tiegħu u l-permessi mogħtija mill-Mongolja, u ċ-ċaħda, ir-revoka, is-sospensjoni jew il-limitazzjoni tal-awtorizzazzjonijiet, jew il-permessi tal-kumpanija tal-ajru, rispettivament.
   2.   Hekk kif tirċievi nomina mingħand Stat Membru, il-Mongolja għandha tagħti l-awtorizzazzjonijiet u l-permessi meħtieġa bl-anqas dewmien proċedurali, sakemm:

               (i)

               it-trasportatur tal-ajru jkun stabbilit fit-territorju tal-Istat Membru nominat skont it-Trattat li jistabbilixxi l-Komunità Ewropea u jkollu Liċenzja Operattiva valida skont il-liġi tal-Komunità Ewropea;

               (ii)

               kontroll regolatorju effettiv tat-trasportatur tal-ajru jiġi mħaddem u miżmum mill-Istat Membru responsabbli mill-ħruġ taċ-Ċertifikat tal-Operaturi tal-Ajru tiegħu u l-awtorità ajronawtika rilevanti tiġi identifikata b’mod ċar fin-nomina; kif ukoll;

               (iii)

               it-trasportatur bl-ajru huwa proprjetà ta’, direttament jew permezz ta’ sehem azzjonarju b’maġġoranza, u effettivament kontrollat mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness III u/jew miċ-ċittadini ta’ stati oħra bħal dawn.

         3.   Il-Mongolja tista’ tirrifjuta, tirrevoka, tissospendi jew tillimita l-awtorizzazzjonijiet jew il-permessi ta’ trasportatur tal-ajru minn Stat Membru f’każ li:

               (i)

               it-trasportatur tal-ajru ma jkunx stabbilit fit-territorju tal-Istat Membru li jkun qed jinnominah taħt it-Trattat li jistabbilixxi l-Komunità Ewropea jew ma jkollux Liċenzja Operattiva valida skont il-liġi tal-Komunità Ewropea;

               (ii)

               ma jkunx eżerċitat jew miżmum kontroll regolatorju effettiv tat-trasportatur bl-ajru mill-Istat Membru responsabbli għall-ħruġ taċ-Ċertifikat tal-Operatur tal-Ajru tiegħu, jew l-awtorità ajronawtika rilevanti ma tkunx identifikata b’mod ċar fin-nomina; jew

               (iii)

               it-trasportatur tal-ajru ma jkunx proprjetà ta’, direttament jew permezz ta’ sehem azzjonarju b’maġġoranza, jew mhux effettivament ikkontrollat mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness III u/jew miċ-ċittadini ta’ stati oħra bħal dawn;

               (iv)

               it-trasportatur tal-ajru ikun diġà awtorizzat jopera skont ftehim bilaterali bejn il-Mongolja u Stat Membru ieħor, u l-Mongolja tista’ turi li, billi teżerċita d-drittijiet ta’ traffiku skont dan il-Ftehim fuq rotta li tinkludi punt fi Stat Membru ieħor, it-trasportatur tal-ajru jkun qed jeludi r-restrizzjonijiet fuq id-drittijiet ta’ traffiku imposti bi ftehim bilaterali bejn il-Mongolja u dak l-Istat Membru l-ieħor; jew

               (v)

               it-trasportatur tal-ajru għandu Ċertifikat tal-Operaturi tal-Ajru maħruġ minn Stat Membru u m’hemm ebda ftehim bilaterali ta’ servizzi tal-ajru bejn il-Mongolja u dak l-Istat Membru, u dak l-Istat Membru jkun ċaħad id-drittijiet ta’ traffiku lit-trasportaturi tal-ajru nnominati mill-Mongolja.

         Waqt li teżerċita d-dritt tagħha taħt dan il-paragrafu, il-Mongolja m’għandiex tiddiskrimina bejn trasportaturi tal-ajru tal-Komunità fuq il-bażi ta’ ċittadinanza.
   Artikolu 3
   Sigurtà
   1.   Id-dispożizzjonijiet tal-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-artikoli elenkati fl-Anness II(c).
   2.   Meta Stat Membru jkun innomina trasportatur tal-ajru li l-kontroll regolatorju tiegħu huwa mħaddem u miżmum minn Stat Membru ieħor, id-drittijiet tal-Mongolja taħt id-dispożizzjonijiet ta’ protezzjoni tal-ftehim bejn l-Istat Membru li nnomina it-trasportatur tal-ajru u l-Mongolja għandhom japplikaw b’mod indaqs fir-rigward tal-adozzjoni, it-tħaddim jew iż-żamma tal-istandards ta’ sigurta’ mill-Istat Membru l-ieħor u fir-rigward tal-awtorizzazzjoni għall-operazzjoni ta’ dak it-trasportatur tal-ajru.
   Artikolu 4
   Kompatibbiltà mar-regoli tal-kompetizzjoni
   1.   Minkejja kull dispożizzjoni għall-kuntrarju, xejn fil-ftehim kollha elenkati fl-Anness I ma għandu (i) jiffavorixxi l-adozzjoni ta’ akkordji bejn impriżi, deċiżjonijiet ta’ assoċjazzjonijiet bejn impriżi jew prattiċi miftehma li jipprevjenu jew jikkawżaw distorsjoni fil-kompetizzjoni; (ii) isaħħaħ l-effetti ta’ kwalunkwe akkordju, deċiżjoni jew prattika miftehema; jew (iii) jiddelega lill-operaturi ekonomiċi privati r-responsabbiltà għat-teħid ta’ miżuri li jipprevjenu, jikkawżaw distorsjoni ta’ jew jirrestrinġu l-kompetizzjoni.
   2.   Id-dispożizzjonijiet fil-ftehim elenkati fl-Anness I li mhumiex kompatibbli mal-paragrafu 1 ta’ dan l-Artikolu m’għandhomx jiġu applikati.
   Artikolu 5
   Annessi ta’ dan il-Ftehim
   L-Annessi ta’ dan il-Ftehim se jiffurmaw parti integrali minnu.
   Artikolu 6
   Reviżjoni jew emendi
   Il-Partijiet jistgħu, f’kull ħin, jirrevedu jew jemendaw dan il-Ftehim b’kunsens reċiproku.
   Artikolu 7
   Dħul fis-seħħ
   Dan il-Ftehim għandu jidħol fis-seħħ fil-jum wara d-data li fiha tkun waslet l-aħħar notifika bil-miktub tal-Partijiet, permezz ta’ mezzi diplomatiċi, dwar it-tlestija tal-proċeduri interni rispettivi meħtieġa tagħhom għad-dħul fis-seħħ tal-ftehim.
   Artikolu 8
   Terminazzjoni
   1.   Kull Parti tista’, f’kull ħin, tittermina dan il-Ftehim billi tinnotifika bil-miktub lill-Parti l-oħra permezz ta’ mezzi diplomatiċi. It-terminazzjoni għandha tkun effettiva sitt (6) xhur wara d-data meta tasal din in-notifika għand il-Parti l-oħra.
   2.   Fil-każ li ftehim elenkat fl-Anness I jiġi tterminat, id-dispożizzjonijiet kollha ta’ dan il-Ftehim li għandhom x’jaqsmu mal-ftehim elenkat fl-Anness I ikkonċernat għandhom jiġu tterminati fl-istess ħin.
   3.   Fil-każ li l-ftehimiet kollha elenkati fl-Anness I jiġu tterminati, dan il-Ftehim jiġi tterminat fl-istess ħin.

      B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim.
      Magħmul f’Ulan Bator f’żewġ kopji, fit-tielet jum ta’ April tas-sena elfejn u disgħa, bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwanjana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża, Żvediża u Mongoljana.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   ANNESS I

      Lista ta’ ftehimiet imsemmija fl-Artikolu 1 ta’ dan il-Ftehim

   Ftehimiet ta’ servizzi tal-ajru bejn il-Mongolja u l-Istati Membri tal-Komunità Ewropea li, fil-jum li jkun ġie ffirmat dan il-Ftehim, ikunu ġew konklużi, iffirmati u/jew inizjalati, kif emendati:

               —

               Il-Ftehim tat-Trasport bl-Ajru bejn il-Gvern Federali tal-Awstrija u l-Gvern tal-Mongolja, iffirmat fi Vjenna fit-2 ta’ Ottubru 2007, minn hawn ‘il quddiem imsejjaħ “il-Ftehim Mongolja – Awstrija” fl-Anness II;

               —

               Ftehim dwar is-Servizzi bl-Ajru bejn il-Gvern tar-Renju tad-Danimarka u l-Gvern tal-Mongolja dwar is-Servizzi tal-Ajru ffirmat f’Beijing nhar is-19 ta’ Ġunju 1997, minn hawn ‘il quddiem imsejjaħ “il-Ftehim Mongolja - Danimarka” fl-Anness II;

               —

               Ftehim tas-Servizzi tal-Ajru bejn il-Gvern tar-Repubblika tal-Finlandja u l-Gvern tal-Mongolja iffirmat f’Helsinki fl-10 ta’ Frar 2000, minn hawn ‘il quddiem imsejjaħ “Ftehim Mongolja – Finlandja” fl-Anness II;

               —

               Ftehim tas-Servizzi tal-Ajru bejn il-Gvern Federali tal-Ġermanja u l-Gvern tal-Mongolja, iffirmat f’Bonn fid-29 ta’ Mejju 1998, minn hawn ‘il quddiem imsejjaħ “Ftehim Mongolja – Ġermanja” fl-Anness II;

               —

               Ftehim tas-Servizzi tal-Ajru bejn il-Gvern tar-Repubblika tal-Ungerija u l-Gvern tal-Mongolja iffirmat f’Ulaanbaatar fit-13 ta’ Settembru 1994, minn hawn ‘il quddiem imsejjaħ “Ftehim Mongolja – Ungerija” fl-Anness II;

               —

               Ftehim għal Servizzi tal-Ajru bejn il-Gvern tal-Gran Dukat tal-Lussemburgu u l-Gvern tal-Mongolja ffirmat f’Lussemburgu fit-18 ta’ Marzu 1995, minn hawn ‘il quddiem “il-Ftehim Mongolja - Lussemburgu” fl-Anness II;

               —

               Ftehim għal Servizzi tal-Ajru bejn il-Gvern tar-Renju tal-Olanda u l-Gvern tal-Mongolja ffirmat f’The Hague fid-9 ta’ Marzu 1995, minn hawn ‘il quddiem imsejjaħ “il-Ftehim Mongolja - Olanda” fl-Anness II;

               —

               Ftehim bejn il-Gvern tar-Repubblika Popolari tal-Polonja u l-Gvern tar-Repubblika Popolari tal-Mongolja dwar is-Servizzi tal-Ajru, iffirmat f’Ulan-Bator fis-26 ta’ Mejju 1989, minn hawn ‘il quddiem imsejjaħ “il-Ftehim Mongolja – Polonja” fl-Anness II;

               —

               Ftehim dwar is-Servizzi tal-Ajru bejn il-Gvern tar-Rumanija u l-Gvern tal-Mongolja iffirmat f’Ulan-Bator fl-10 ta’ Lulju 1990, minn hawn ‘il quddiem imsejjaħ “il-Ftehim Mongolja - Rumanija” fl-Anness II;

               —

               Ftehim dwar is-Servizzi tal-Ajru, bejn il-Gvern tar-Renju tal-Iżvezja u l-Gvern tal-Mongolja ffirmat f’Beijing fid-19 ta’ Ġunju 1997, minn hawn ‘il quddiem imsejjaħ “il-Ftehim Mongolja - Żvezja” fl-Anness II;

               —

               Ftehim dwar is-servizzi tal-ajru, bejn il-Gvern tar-Renju Unit tal-Gran Brittanja u l-Irlanda ta’ Fuq u l-Mongolja ffirmat f’Londra fl-1 ta’ Marzu 2000, minn hawn il quddiem imsejjaħ “Il-Ftehim Mongolja - Renju Unit” fl-Anness II.

         ANNESS II

      Lista ta’ Artikoli fil-ftehimiet elenkati fl-Anness I u msemmija fl-Artikoli 2 u 3 ta’ dan il-Ftehim

               (a)

               Indikazzjoni minn Stat Membru:

                           —

                           L-Artikolu 3, paragrafu 5 tal-Ftehim Mongolja - Awstrija;

                           —

                           L-Artikolu 3, paragrafu 4 tal-Ftehim Mongolja - Danimarka;

                           —

                           L-Artikolu 3, paragrafu 4 tal-Ftehim Mongolja - Ġermanja;

                           —

                           L-Artikolu 3, paragrafu 4 tal-Ftehim Mongolja - Ungerija;

                           —

                           L-Artikolu 3, paragrafu 4 tal-Ftehim Mongolja - Lussemburgu;

                           —

                           L-Artikolu 3, paragrafu 4 tal-Ftehim Mongolja - Olanda;

                           —

                           L-Artikolu 3, paragrafu 2 tal-Ftehim Mongolja - Polonja;

                           —

                           L-Artikolu 3, paragrafu 4 tal-Ftehim Mongolja - Żvezja;

                           —

                           L-Artikolu 4, paragrafu 4 tal-Ftehim Mongolja - Renju Unit;

               (b)

               Ċaħda, revoka, sospensjoni jew limitazzjoni ta’ awtorizzazzjonijiet jew permessi:

                           —

                           L-Artikolu 4 paragrafu 1(a) tal-Ftehim Mongolja - Awstrija;

                           —

                           L-Artikolu 4 paragrafu 1(a) tal-Ftehim Mongolja - Danimarka;

                           —

                           L-Artikolu 5 paragrafu 1 (a) tal-Ftehim Mongolja - Finlandja;

                           —

                           L-Artikolu 4 tal-Ftehim Mongolja - Ġermanja;

                           —

                           L-Artikolu 4 paragrafu 1(a) tal-Ftehim Mongolja - Ungerija;

                           —

                           L-Artikolu 4 paragrafu 1(a) tal-Ftehim Mongolja - Lussemburgu;

                           —

                           L-Artikolu 4, paragrafu 1(a) tal-Ftehim Mongolja - Olanda;

                           —

                           L-Artikolu 3, paragrafu 3 tal-Ftehim Mongolja - Polonja;

                           —

                           L-Artikolu 3, paragrafu 4(a) tal-Ftehim Mongolja - Rumanija;

                           —

                           L-Artikolu 4 paragrafu 1(a) tal-Ftehim Mongolja - Żvezja;

                           —

                           L-Artikolu 5, paragrafu 1(a) tal-Ftehim Mongolja - Renju Unit;

               (c)

               Sikurezza:

                           —

                           L-Artikolu 6 tal-Ftehim Mongolja - Awstrija;

                           —

                           L-Artikolu 13 tal-Ftehim Mongolja - Finlandja;

                           —

                           L-Artikolu 12 tal-Ftehim Mongolja - Ġermanja;

                           —

                           L-Artikolu 11 tal-Ftehim Mongolja - Ungerija;

                           —

                           L-Artikolu 7 tal-Ftehim Mongolja - Lussemburgu;

                           —

                           L-Artikolu 8 tal-Ftehim Mongolja - Olanda;

                           —

                           L-Artikolu 7 tal-Ftehim Mongolja - Rumanija;

         ANNESS III

      Lista ta’ stati oħra msemmija fl-Artikolu 2 ta’ dan il-Ftehim

               (a)

               Ir-Repubblika tal-Iżlanda (taħt il-Ftehim dwar iż-Żona Ekonomika Ewropea);

               (b)

               Il-Prinċipat ta’ Liechtenstein (taħt il-Ftehim dwar iż-Żona Ekonomika Ewropea);

               (c)

               Ir-Renju tan-Norveġja (taħt il-Ftehim dwar iż-Żona Ekonomika Ewropea);

               (d)

               Il-Konfederazzjoni Żvizzera (taħt il-Ftehim bejn il-Komunità Ewropea u l-Konfederazzjoni Żvizzera dwar it-Trasport bl-Ajru).


title: Deċiżjoni tal-Kunsill tat-12 ta’ Ġunju 2014 li taħtar membru supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għal-Litwanja

text:
               14.6.2014

               MT

               Il-Ġurnal Uffiċjali tal-Unjoni Ewropea

               C 182/16

         DEĊIŻJONI TAL-KUNSILL
   tat-12 ta’ Ġunju 2014
   li taħtar membru supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għal-Litwanja
   2014/C 182/04
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill tat-22 ta’ Lulju 2003 li tistabbilixxi Kumitat Konsultattiv dwar is-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               Permezz tad-Deċiżjonijiet tiegħu tat-22 ta’ April 2013 (2) u tat-2 ta’ Diċembru 2013 (3), il-Kunsill ħatar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perijodu mit-22 ta’ April 2013sat-28 ta’ Frar 2016.

               (2)

               Il-gvern tal-Litwanja ppreżenta nomina oħra għal kariga li għandha timtela,

         ADOTTA DIN ID-DEĊIŻJONI:
   Artikolu 1
   Il-persuna li ġejja hija maħtura bħala membru supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu li jintemm fit-28 ta’ Frar 2016:
   III.   RAPPREŻENTANTI TA’ MIN IĦADDEM

               Pajjiż

               Membru

               Membru supplenti

               Il-Litwanja

               Is-Sinjura Nadežda FILIPOVA

         Artikolu 2
   Il-Kunsill ser jaħtar il-membri u l-membri supplenti li għadhom ma ġewx nominati f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-12 ta’ Ġunju 2014.

            Għall-Kunsill

            Il-President

         Y. MANIATIS

      (1)  ĠU C 218, 13.9.2003, p. 1.

      (2)  Deċiżjoni tal-Kunsill tat-22 ta’ April 2013 li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol (ĠU C 120, 26.4.2013, p. 7).

      (3)  Deċiżjoni tal-Kunsill tat-2 ta’ Diċembru 2013 li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-Kroazja, l-Ungerija, il-Portugall u r-Renju Unit (ĠU C 358, 7.12.2013, p. 3).


title: Id-Deċiżjoni tal-kunsill tad-19 ta' Diċembru 1994 dwar il-konklużjoni ta' Ftehim fil-forma ta' Bdil ta' Ittri bejn il-Komunità Ewropea u r-Renju tal-Marokk dwar il-qafas tal-impostazzjoni għall-importazzjonijiet fil-Komunità tat-tadam u qargħa bagħli żgħir li joriġinaw fi, u jiġu importati mill-, Marokk

text:
Avviż Legali Importanti

|

31995D0035

Official Journal L 048 , 03/03/1995 P. 0021 - 0021

		Id-Deċiżjoni tal-Kunsilltad-19 ta' Diċembru 1994dwar il-konklużjoni ta' Ftehim fil-forma ta' Bdil ta' Ittri bejn il-Komunità Ewropea u r-Renju tal-Marokk dwar il-qafas tal-impostazzjoni għall-importazzjonijiet fil-Komunità tat-tadam u qargħa bagħli żgħir li joriġinaw fi, u jiġu importati mill-, Marokk(95/35/KE)IL-KUNSILL TA' L-UNJONI EWROPEA,Filwaqt li kkunsidra t-Trattat li jistabbilixxi l- Komunità Ewropea, u b'mod partikolari Artikolu 113 flimkien mal-ewwel sentenza tal-Artikolu 228(2) tiegħu,Filwaqt li kkunsidra l-proposta mill-Kummissjoni,Billi fil-Kuntest tal-Urugwaj Round dwar negozjati multilaterali dwar il-kummerċ il-qafas ta' l-impostazzjoni għat-tadam u qargħa bagħli żgħir inbidel;Billi Artikolu 25 tal-Ftehim dwar Kooperazzjoni bejn bejn il- Komunità Ekonomika Ewropea u r-Renju tal-Marokk jipprovdi li, meta jinbidlu r-regoli eżistenti, il- Komunità tista’ temenda l-qafas tal-impostazzjoni stabbilit fil-Ftehim dwar il-prodotti in kwistjoni;Billi l-Komunità qablet mar-Renju tal-Marokk li l-imsemmi qafas jiġi aġġustat abbażi ta' Ftehim fil-forma ta' bdil ta' ittri;Billi issa dan il-Ftehim għandu jiġi approvat;Billi huwa wkoll meħtieġ li jiġu stabbiliti r-regoli dettaljati għall-implimentazzjoni ta' dan il-Ftehim fil-forma ta' bdil ta' ittri,IDDEĊIEDA KIF ĠEJ:Artikolu 1Il-Ftehim fil-forma ta' bdil ta' ittri bejn il- Komunità Ewropea u r-Renju tal-Marokk dwar il-qafas għall-importazzjoni fil- Komunità Ewropea tat-tadam u l-qargħa bagħli żgħir li joriġinaw fi u jiġu importati mill-Marokk huwa b'dan approvat għall- Komunità Ewropea.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b’ dan awtorizzat li jinnomina l-persuna awtorizzata li tiffirma l-Ftehim sabiex torbot lill- Komunità.Artikolu 3Il-miżuri dettaljati sabiex jiġi implimentat dan il-Ftehim, inklużi l-miżuri ta' sorveljanza possibbli, għandhom jiġu addottati, kif xieraq, skond il-proċedura stabbilita f'Artikolu 33 tar-Regolament tal-Kunsill (KEE) Nru 1035/72 tat-18 ta' Mejju 1972 dwar l-organizzazzjoni komuni tas-suq tal-frott u l-ħaxix [1] jew skond id-dispożizzjonijiet tar-Regolament tal-Kunsill (KE) Nru 1981/94 tal-25 ta' Lulju 1994 li jiftaħ u jipprovdi għall-amministrazzjoni ta' kwoti tal-miżati Komunitarji għal xi prodotti li joriġinaw fl-Alġerija, Ċipru, l-Eġittu, l-Iżrael, il-Ġordan, Malta, il-Marokk it-Territorji Okkupati, it-Tuneżija u t-Turkija, u li jipprovdi għar-regoli dettaljati li jestendu u jaddattaw dawn il- kwoti tal-miżati [2].Fejn il-implimentazzjoni tal-Ftehim jitlob kooperazzjoni mill-qrib mar-Renju tal-Marokk, il-Kummissjoni tista’ tieħu l-passi kollha meħtieġa biex taċċerta din il-kooperazzjoni.Magħmula fi Brussell, fid-19 ta' Diċembru 1994.Għall-KunsillIl-PresidentK. Kinkel[1] ĠU L 118, ta' l-20.5.1972, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 2753/94 (ĠU L 292, tat-12.11.1994, p. 3).[2] ĠU L 199, tat-2.8.1994, p. 1.--------------------------------------------------


title: Deċiżjoni tal-Kunsill tal- 15 ta’ Settembru 2006 li taħtar tliet membri Daniżi u ħames membri supplenti Daniżi fil-Kumitat tar-Reġjuni

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               337

         DEĊIŻJONI TAL-KUNSILL
   tal-15 ta’ Settembru 2006
   li taħtar tliet membri Daniżi u ħames membri supplenti Daniżi fil-Kumitat tar-Reġjuni
   (2006/630/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposti mill-Gvern Daniż,
   Billi:

               (1)

               Fl-24 ta' Jannar 2006 l-Kunsill adotta d-Deċiżjoni 2002/116/KE (1) li taħtar il-membri u l-membri supplenti tal-Kumitat tar-Reġjuni għall-perjodu mis-26 ta' Jannar 2006 sal-25 ta' Jannar 2010.

               (2)

               Tliet postijiet ta' membri tal-Kumitat tar-Reġjuni saru vakanti wara r-riżenji tas-Sur Laust Grove VEJLSTRUP, tas-Sur Johnny SØTRUP u tas-Sinjura Tove LARSEN. Tliet postijiet ta' membri supplenti tal-Kumitat tar-Reġjuni saru vakanti wara r-riżenji tas-Sur Sonny BERTHOLD, tas-Sur Niels LARSEN u tas-Sur Mads LEBECH. Żewġ postijiet ta' membri supplenti tal-Kumitat tar-Reġjuni sejrin isiru vakanti wara l-ħatra bħala membri tas-Sur Per Bødker ANDERSEN u tas-Sinjura Eva NEJSTGAARD, attwalment membri supplenti,

         IDDEĊIEDA KIF ĠEJ:
   Artikolu 1
   Dawn li ġejjin huma b'dan maħtura fil-Kumitat tar-Reġjuni għall-perjodu li jifdal tal-mandat tiegħu, li huwa sal-25 ta' Jannar 2010:

               a)

               bħala membri:

                           —

                           Is-Sur Per Bødker ANDERSEN, Borgmester, Kolding Kommune, minflok is-Sur Laust Grove VEJLSTRUP,

                           —

                           Is-Sur Bo ANDERSEN, Borgmester, Ringe Kommune, minflok is-Sur Johnny SØTRUP,

                           —

                           Is-Sinjura Eva NEJSTGAARD, Borgmester, Allerød Kommune, minflok is-Sinjura Tove LARSEN;

               b)

               bħala membri supplenti:

                           —

                           Is-Sinjura Anna Margrethe KAALUND, Borgmester, Tjele Kommune, minflok is-Sur Sonny BERTHOLD,

                           —

                           Is-Sinjura Mona HEIBERG, Medlem af Københavns Borgerrepræsentation, minflok is-Sur Per Bødker ANDERSEN,

                           —

                           Is-Sur Jens Christian GJESSING, Borgmester, Haderslev Kommune, minflok is-Sinjura Eva NEJSTGAARD,

                           —

                           Is-Sur Jens Arne HEDEGAARD, Borgmester, Brønderslev Kommune, minflok is-Sur Niels LARSEN,

                           —

                           Is-Sur Bjørn szDAHL, Borgmester, Roskilde Kommuneminflok, minflok is-Sur Mads LEBECH.

         Artikolu 2
   Din id-Deċiżjoni għandha jkollha effett fid-data ta' l-adozzjoni tagħha.

      Magħmul fi Brussell, 15 ta’ Settembru 2006.

            Għall-Kunsill

            Il-President

         E. TUOMIOJA

      (1)  ĠU L 56, 25.2.2006, p. 75.


title: Id-Deċiżjoni tal-Kunsill tad-29 ta' Lulju 1999 dwar l-applikazzjoni temporanja tal-Ftehim dwar il-Kummerċ, l-Iżvilupp u l-Koperazzjoni bejn min-naħa l-waħda l-Komunità Ewropea u l-Istati Membri tagħha, u min-naħa l-oħra r-Repubblika ta' l-Afrika t' Isfel,

text:
Avviż Legali Importanti

|

31999D0753

Official Journal L 311 , 04/12/1999 P. 0001 - 0001

		Id-Deċiżjoni tal-Kunsilltad-29 ta' Lulju 1999dwar l-applikazzjoni temporanja tal-Ftehim dwar il-Kummerċ, l-Iżvilupp u l-Koperazzjoni bejn min-naħa l-waħda l-Komunità Ewropea u l-Istati Membri tagħha, u min-naħa l-oħra r-Repubblika ta' l-Afrika t' Isfel,(1999/753/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej u b'mod partikolari l-Artikolu 310 f'konnessjoni ma' l-Artikolu 300(2), l-ewwel paragrafu, l-ewwel u t-tieni sentenza tiegħu,Wara li kkunsidra il-proposta mill-Kummissjoni,Billi:(1) l-Komunità u l-Afrika t' Isfel obbligaw ruħhom li jadottaw proċeduri dwar it-tħaddim bikri tal-Ftehim dwar il-Kummerċ, l-Iżvilupp u l-Koperazzjoni bejn il-komunità u l-istati Membri tagħha, minn banda l-waħda, u r-Repubblika ta'l-Afrika t' Isfel mill-banda l-oħra;(2) it-tħaddim provvisorju ta'l-imsemmi Ftehim permezz ta' Ftehim fil-forma ta' Skambju t' Ittri huwa neċessarju sabiex jiġi pprovdut qafas komprensiv ta' koperazzjoni bejn il-Komunità u l-Afrika t' Isfel, sakemm jiġu mitmuma l-proċeduri meħtieġa sabiex il-Ftehim imsemmi jidħol fis-seħħ;(3) il-Ftehim fil-forma ta' Skambju t' Ittri għandu għaldaqstant jiġi approvat,IDDEĊIEDA DAN LI ĠEJ:Artikolu 1Il-Ftehim fil-forma ta' Skambju t' Ittri bejn il-Komunità u l-Afrika t' Isfel, li jipprovdi għat-tħaddim proviżorju ta' parti mill-Ftehim dwar il-Kummerċ, l-Iżvilupp u l-Koperazzjoni bejn il-Komunità Ewropea u l-Istati Membri tagħha, minn banda l-waħda, u r-Repubblika ta'l-Afrika t' Isfel, mill-banda l-oħra, huwa hawn approvat għan-nom tal-Komunità.It-test tal-Ftehim fil-forma ta' Skambju t' ittri huwa anness ma' din id-Deċiżjoni, kif ukoll it-test tal-Ftehim.Artikolu 2Għall-fini tat-tħaddim ta'l-Artikolu 97 tal-Ftehim, rappreżentant tal-Kummissjoni għandu jippresjedi fuq il-Kunsill tal-Koperazzjoni u jippreżenta l-qagħda tal-Komunità matul il-perjodu tat-tħaddim proviżjonali tal-Ftehim.Il-qagħda li għandha tittieħed mill-Komunità fi ħdan il-Kunsill tal-Koperazzjoni għandha titfassal mill-Kunsill fi fuq proposta mill-Kummissjoni.Artikolu 3Din id-deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Magħmula fi Brussel, fid-29 ta' Lulju 1999.Għall-KunsillIl-PresidentS. Hassi--------------------------------------------------


title: 2007/827/KE: Deċiżjoni tal-Kunsill tat- 22 ta' Novembru 2007 dwar il-konklużjoni tal-Ftehim bejn il-Komunità Ewropea u r-Repubblika tal-Moldova dwar il-faċilitazzjoni tal-ħruġ ta’ viżi

text:
               19.12.2007

               MT

               Il-Ġurnal Uffiċjali ta’ l-Unjoni Ewropea

               L 334/168

         DEĊIŻJONI TAL-KUNSILL
   tat-22 ta' Novembru 2007
   dwar il-konklużjoni tal-Ftehim bejn il-Komunità Ewropea u r-Repubblika tal-Moldova dwar il-faċilitazzjoni tal-ħruġ ta’ viżi
   (2007/827/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-punti (i) u (ii) ta’ l-Artikolu 62(2)(b), flimkien ma’ l-ewwel sentenza ta’ l-ewwel subparagrafu ta’ l-Artikolu 300 (2) u l-ewwel subparagrafu ta’ l-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew,
   Billi:

               (1)

               Il-Kummissjoni nnegozjat f’isem il-Komunità Ewropea Ftehim mar-Repubblika tal-Moldova dwar il-faċilitazzjoni tal-ħruġ ta’ viżi.

               (2)

               Il-Ftehim ġie ffirmat, f’isem il-Komunità Ewropea, fl-10 ta’ Ottubru 2007 suġġett għall-konklużjoni eventwalment possibbli tiegħu f’data aktar tard, skond Deċiżjoni tal-Kunsill adottata fid-9 ta’ Ottubru 2007.

               (3)

               Dan il-Ftehim għandu jiġi approvat.

               (4)

               Il-Ftehim jistabbilixxi Kumitat Konġunt għall-amministrazzjoni tal-Ftehim, li jista’ jadotta r-regoli ta’ proċedura tiegħu. Huwa xieraq li tiġi prevista proċedura simplifikata għall-istabbiliment tal-pożizzjoni tal-Komunità f’dan il-każ.

               (5)

               Skond il-Protokoll dwar il-pożizzjoni tar-Renju Unit u l-Irlanda, u l-Protokoll li jintegra l-acquis ta’ Schengen fil-qafas ta’ l-Unjoni Ewropea, annessi mat-Trattat ta’ l-Unjoni Ewropea u mat-Trattat li jistabbilixxi il-Komunità Ewropea, ir-Renju Unit u l-Irlanda ma jipparteċipawx fl-adozzjoni ta’ din id-Deċiżjoni u mhumiex marbuta biha jew suġġetti għall-applikazzjoni tagħha.

               (6)

               Skond il-Protokoll dwar il-pożizzjoni tad-Danimarka, anness mat-Trattat ta’ l-Unjoni Ewropea u t-Trattat li jistabbilixxi il-Komunitajiet Ewropej, id-Danimarka ma tipparteċipax fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u r-Repubblika tal-Moldova dwar il-faċilitazzjoni tal-ħruġ ta’ viżi huwa b’dan approvat f’isem il-Komunità.
   It-test tal-Ftehim huwa mehmuż ma’ din id-Deċiżjoni (1).
   Artikolu 2
   Il-President tal-Kunsill għandu jagħti n-notifika prevista fl-Artikolu 15 tal-Ftehim (2).
   Artikolu 3
   Il-Kummissjoni, assistita minn esperti mill-Istati Membri, għandha tirrappreżenta lill-Komunità fil-Kumitat Konġunt ta’ esperti stabbilit mill-Artikolu 12 tal-Ftehim.
   Artikolu 4
   Il-pożizzjoni tal-Komunità fi ħdan il-Kumitat Konġunt ta’ esperti rigward l-adozzjoni tar-regoli ta’ proċedura tiegħu kif meħtieġ taħt l-Artikolu 12(4) tal-Ftehim għandha tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.
   Artikolu 5
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, 22 ta' Novembru 2007.

            Għall-Kunsill

            Il-President

         M. PINHO

      (1)  Ara paġna 169 ta' dan il-Ġurnal Uffiċjali.

      (2)  Id-data tad-dħul fis-seħħ tal-Ftehim se tiġi publikata fil-Ġurnal Uffiċjali ta’ l-Unjoni Ewropea mis-Segretarjat Ġenerali tal-Kunsill.
   FTEHIM
   bejn il-Komunità Ewropea u r-Repubblika tal-Moldova dwar l-iffaċilitar tal-ħruġ ta’ viżi
   IL-KOMUNITÀ EWROPEA, minn hawn ‘il quddiem imsejħa “il-Komunità”;
   u
   IR-REPUBBLIKA TAL-MOLDOVA,
   minn hawn ‘il quddiem imsejħa l-Partijiet;
   FILWAQT LI JQISU li, mill-1 ta’ Jannar 2007, ċittadini ta’ l-UE huma eżenti mill-ħtieġa tal-viża meta jivvjaġġaw fir-Repubblika tal-Moldova għal perjodu ta’ żmien li ma jaqbiżx id-90 jum f’kull perjodu ta’ 180 jum jew meta jaqsmu mit-territorju tar-Repubblika tal-Moldova;
   BIL-ĦSIEB li jiżviluppaw aktar ir-relazzjonijiet ta’ ħbiberija bejn il-Partijiet u x-xewqa li jiffaċilitaw il-kuntatt tal-persuni bħala kundizzjoni importanti għal żvilupp solidu tar-rabtiet ekonomiċi, umanitarji, kulturali, xjentifiċi u rabtiet oħra, billi jiffaċilitaw il-ħruġ ta’ viżi għal ċittadini tal-Moldova;
   WARA LI KKUNSIDRAW il-Pjan ta’ Azzjoni PEV UE-Moldova kurrenti, li nnota li jiġi stabbilit djalogu kostruttiv dwar il-kooperazzjoni dwar il-viża bejn l-UE u l-Moldova, inkluż skambju ta’ opinjonijiet fuq possibbiltajiet ta’ ffaċilitar tal-viża skond l-acquis;
   FILWAQT li jagħrfu d-dħul ta’ reġim ta’ vvjaġġar ħieles mill-viża għaċ-ċittadini tar-Repubblika tal-Moldova bħala perspettiva għat-tul;
   FILWAQT li jgħarfu li jekk ir-Repubblika tal-Moldova ddaħħal mill-ġdid il-ħtieġa tal-viża għaċ-ċittadini ta’ l-UE, l-istess iffaċilitar mogħti b’dan il-ftehim liċ-ċittadini tar-Repubblika tal-Moldova jkun awtomatikament, fuq bażi ta’ reċiproċità, japplika għaċ-ċittadini ta’ l-UE;
   FILWAQT li jagħrfu li dan l-iffaċilitar m’għandux iwassal għal migrazzjoni illegali u jagħtu attenzjoni speċjali lis-sigurtà u l-ammissjoni mill-ġdid;
   FILWAQT LI JQISU l-Protokoll dwar il-pożizzjoni tar-Renju Unit u l-Irlanda u l-Protokoll li jintegra l-acquis ta’ Schengen fil-qafas ta’ l-Unjoni Ewropea, anness mat-Trattat ta’ Unjoni Ewropea u t-Trattat li jistabbilixxi l-Komunità Ewropea u jikkonfermaw li d-dispożizzjonijiet ta’ dan il-ftehim ma japplikawx għar-Renju Unit u l-Irlanda;
   FILWAQT LI JQISU l-Protokoll dwar il-pożizzjoni tad-Danimarka anness mat-Trattat ta’ Unjoni Ewropea u t-Trattat li jistabbilixxi l-Komunità Ewropea u jikkonfermaw li d-dispożizzjonijiet ta’ dan il-ftehim ma japplikawx għar-Renju tad-Danimarka,
   FTIEHMU KIF ĠEJ:
   Artikolu 1
   Għan u ambitu ta’ applikazzjoni
   L-għan ta’ dan il-Ftehim hu li jiffaċilita l-ħruġ ta’ viżi għal żjara intiża ta’ mhux aktar minn 90 jum f’kull perjodu ta’ 180 jum għaċ-ċittadini tar-Repubblika tal-Moldova.
   Artikolu 2
   Klawżola Ġenerali
   1.   L-iffaċilitar tal-viża previst f’dan il-Ftehim għandu japplika għal ċittadini ta’ l-Unjoni Ewropea u tar-Repubblika tal-Moldova biss sakemm ma jkunux eżenti mill-ħtieġa tal-viża bil-liġijiet u r-regolamenti tal-Komunità jew ta’ l-Istati Membri, ta’ dan il-Ftehim jew ftehimiet internazzjonali oħra.
   2.   Il-liġi nazzjonali tar-Repubblika tal-Moldova, jew ta’ l-Istati Membri jew il-liġi Komunitarja għandhom japplikaw fi kwistjonijiet li mhumiex koperti mid-dispożizzjonijiet ta’ dan il-Ftehim, bħaċ-ċaħda milli tinħareġ viża, rikonoxximent ta’ dokumenti ta’ vvjaġġar, prova ta’ mezzi ta’ għejxien suffiċjenti u ċ-ċaħda tad-dħul u miżuri ta’ espulsjoni.
   Artikolu 3
   Definizzjonijiet
   Għall-għan ta’ dan il-Ftehim:

               (a)

               “Stat Membru” għandha tfisser kwalunkwe Stat Membru tal-Komunità Ewropea, bl-eċċezzjoni tar-Renju tad-Danimarka, l-Irlanda, u r-Renju Unit;

               (b)

               “Ċittadin ta’ l-Unjoni Ewropea” għandha tfisser ċittadin ta’ Stat Membru kif deskritt fil-punt (a);

               (ċ)

               “Ċittadin tar-Repubblika tal-Moldova” għandha tfisser persuni biċ-ċittadinanza tar-Repubblika tal-Moldova;

               (d)

               “Viża” għandha tfisser awtorizzazzjoni maħruġa jew deċiżjoni meħuda minn Stat Membru li tkun meħtieġa bil-ħsieb ta’:

                           —

                           dħul għal soġġorn intenzjonat f’dak l-Istat Membru jew f’diversi Stati Membri ta’ mhux aktar minn 90 jum f’kull perjodu ta’ 180 jum,

                           —

                           dħul għal tranżitu fit-territorju ta’ dak l-Istat Membru jew diversi Stati Membri.

               (e)

               “persuna legalment residenti” għandha tfisser ċittadin tar-Repubblika tal-Moldova awtorizzat jew intitolat li joqgħod għal aktar minn 90 jum fit-territorju ta’ Stat Membru, fuq il-bażi ta’ leġiżlazzjoni Komunitarja jew nazzjonali.

         Artikolu 4
   Xiehda ċertifikata dwar l-għan tal-vjaġġ
   1.   Għall-kategoriji li ġejjin ta’ ċittadini tar-Repubblika tal-Moldova, id-dokumenti li ġejjin għandhom ikunu biżżejjed sabiex jiġġustifikaw l-għan tal-vjaġġ lejn il-Parti l-oħra:

               (a)

               għal membri ta’ delegazzjonijiet uffiċċjali li, wara stedina uffiċċjali indirizzata lir-Repubblika tal-Moldova, se jipparteċipaw f’laqgħat, konsultazzjonijiet, negozjati jew programmi ta’ skambju, kif ukoll f’avvenimenti li jsiru fit-territorju ta’ wieħed mill-Istati Membri minn organizzazzjonijiet intergovernattivi:

                           —

                           ittra maħruġa minn awtorità tal-Moldova li tikkonferma li l-applikant hu membru tad-delegazzjoni tagħha li qed tivvjaġġa lejn il-Parti l-oħra sabiex tipparteċipa fl-avvenimenti msemmija qabel, akkumpanjata b’kopja ta’ l-istedina uffiċċjali;

               (b)

               għal membri tal-professjonijiet li jipparteċipaw f’wirjiet internazzjonali, konferenzi, simpożja, seminars jew attivitajiet simili oħra li jsiru fit-territorju ta’ l-Istati Membri:

                           —

                           talba bil-miktub mill-organizzazzjoni li tkun qed tospita sabiex ikunu jistgħu jipparteċipaw fl-attività;

               (ċ)

               għal nies tan-negozju jew rappreżentanti ta’ organizzazzjonijiet ta’ negozju:

                           —

                           talba bil-miktub minn persuna legali jew kumpanija li qed tospita, jew uffiċċju jew il-fergħat tagħhom, awtoritajiet statali u lokali ta’ l-Istati Membri jew kumitati organizzattivi ta’ wirjiet ta’ kummerċ u industrija, konferenzi u simpożja li jsiru fit-territorji ta’ l-Istati Membri, approvata uffiċjalment mill-Kamra tar-Reġistrazzjonijiet ta’ l-Istat tar-Repubblika tal-Moldova;

               (d)

               għal sewwieqa li jwasslu tagħbija internazzjonali u servizzi ta’ trasport ta’ passiġġieri lejn it-territorji ta’ l-Istati Membri f’vetturi reġistrati fir-Repubblika tal-Moldova:

                           —

                           talba bil-miktub mill-assoċjazzjoni nazzjonali ta’ min iwassal fir-Repubblika tal-Moldova li tipprovdi għal trasport internazzjonali bit-triq, li tistqarr l-għan, it-tul u l-frekwenza tal-vjaġġi;

               (e)

               għal membri ta’ l-ekwipaġġ ta’ ferroviji, refriġeraturi u lokomottivi f’ferroviji internazzjonali, li jivvjaġġaw bejn it-territorji ta’ l-Istati Membri:

                           —

                           talba bil-miktub mill-kumpanija ferrovjarja kompetenti tar-Repubblika tal-Moldova li tistqarr l-għan, it-tul u l-frekwenza tal-vjaġġi;

               (f)

               għall-ġurnalisti:

                           —

                           ċertifikat jew dokument ieħor maħruġ minn organizzazzjoni professjonali li jixhed li l-persuna konċernata hi ġurnalist/a kwalifikati u dokument maħruġ minn min iħaddmu/iħaddimha li jistqarr li l-għan tal-vjaġġ hu li jitwettaq xogħol ġurnalistiku;

               (g)

               għal persuni li jkunu qed jipparteċipaw f’attivitajiet xjentifiċi, kulturali u artistiċi, inklużi programmi universitarji u programmi oħra ta’ skambju:

                           —

                           talba bil-miktub mill-organizzazzjoni li tkun qed tospita sabiex ikunu jistgħu jipparteċipaw f’dawk l-attivitajiet;

               (h)

               għal studenti, studenti gradwati u għalliema li jakkumpanjawhom li jivvjaġġaw għall-iskop ta’ studju jew taħriġ edukattiv, inkluż il-qafas ta’ programmi ta’ skambju kif ukoll attivitajiet oħra marbuta ma’ l-iskola:

                           —

                           talba bil-miktub jew ċertifikat ta’ reġistrazzjoni mill-università, akkademja, istitut, kulleġġ jew skola li tospita, jew karti ta’ l-istudenti jew ċertifikati tal-korsijiet li jkunu ser jattendu;

               (i)

               għal parteċipanti f’avvenimenti sportivi internazzjonali u persuni li jakkumpanjawhom f’kapaċità professjonali:

                           —

                           talba bil-miktub mill-organizzazzjoni li tospita, awtoritajiet kompetenti, Federazzjonijiet sportivi nazzjonali u Kumitati Olimpiċi Nazzjonali ta’ l-Istati Membri;

               (j)

               għal parteċipanti fi programmi uffiċjali ta’ skambju organizzati minn bliet ġemellati u lokalitajiet oħra:

                           —

                           talba bil-miktub mill-Kap ta’ Tmexxija/mis-Sindku ta’ dawn l-ibliet jew lokalitajiet oħra;

               (k)

               għal qraba — konjugi, ulied (inklużi dawk adottati), ġenituri (inklużi kustodji), nanniet u neputijiet — li jżuru ċittadini tar-Repubblika tal-Moldova legalment residenti fit-territorju ta’ l-Istati Membri:

                           —

                           talba bil-miktub mill-persuna li tospita;

               (l)

               għar-rappreżentanti ta’ l-organizzazzjonijiet tas-soċjetà ċivili meta jivvjaġġaw għal raġunijiet ta’ taħriġ edukattiv, seminars, konferenzi, inkluż fil-qafas ta’ programmi ta’ skambju:

                           —

                           talba mill-miktub maħruġa mill-organizzazzjoni li tospita, konferma li l-persuna qiegħda tirrappreżenta l-organizzazzjoni tas-soċjetà ċivili u ċ-ċertifikat dwar l-istabbiliment ta’ tali organizzazzjoni mir-Reġistru rilevanti maħruġ minn awtorità ta’ l-Istat skond il-leġiżlazzjoni nazzjonali;

               (m)

               qraba li jżuru għal ċerimonji ta’ dfin:

                           —

                           dokument uffiċjali li jikkonferma l-fatt ta’ mewt kif ukoll ir-relazzjoni familjari jew oħra bejn l-applikant u l-persuna li mietet;

               (n)

               għal żjarat ta’ ċimiterji militari u ċivili:

                           —

                           dokument uffiċjali li jikkonferma l-eżistenza u l-preservazzjoni tal-qabar kif ukoll tar-relazzjoni familjari jew oħra bejn l-applikant u l-midfun;

               (o)

               għal persuni li jżuru għal raġunijiet mediċi u persuni neċessarji biex jakkumpanjawhom:

                           —

                           dokument uffiċjali ta’ l-istituzzjoni medika li jikkonferma l-ħtieġa ta’ kura medika f’din l-istituzzjoni, in-neċessità ta’ l-akkompanjament, u evidenza ta’ mezzi finanzjarji suffiċjenti sabiex jitħallas it-trattament mediku.

         2.   It-talba bil-miktub imsemmija fil-paragrafu 1 għandu jkollha l-elementi li ġejjin:

               (a)

               għall-persuna mistiedna: isem u kunjom, data tat-twelid, sess, ċittadinanza, numru tal-passaport, ħin u għan tal-vjaġġ, numru ta’ daħliet u fejn rilevanti l-isem tal-konjugi u tat-tfal li qed jakkumpanjaw lill-persuna mistiedna;

               (b)

               għall-persuna li tistieden: isem, kunjom u indirizz;

               (ċ)

               għall-persuna, kumpanija jew organizzazzjoni legali li tistieden: l-isem u l-indirizz sħaħ u

                           —

                           jekk it-talba ssir minn organizzazzjoni jew awtorità, l-isem u l-pożizzjoni tal-persuna li tiffirma t-talba;

                           —

                           jekk il-persuna li tistieden hi persuna legali jew kumpanija jew uffiċċju jew il-fergħa tagħhom li tinsab fit-territorju ta’ Stat Membru, jinħtieġ in-numru tar-reġistrazzjoni kif mitlub mil-liġi nazzjonali ta’ l-Istat Membru in kwistjoni.

         3.   Għall-kategoriji ta’ ċittadini msemmija fil-paragrafu 1, il-kategoriji kollha tal-viżi jinħarġu skond il-proċedura simplifikata mingħajr ma tkun tinħtieġ aktar ġustifikazzjoni, stedina jew validazzjoni dwar l-għan tal-vjaġġ, kif previst mil-leġiżlazzjoni ta’ l-Istati Membri.
   Artikolu 5
   Ħruġ Ta’ Viżi Għal Dħul Aktar Minn Darba
   1.   Missjonijiet diplomatiċi u pożizzjonijiet konsulari ta’ l-Istati Membri għandhom joħorġu viżi b’terminu ta’ validità sa massimu ta’ ħames snin għal dawn il-kategoriji ta’ persuni:

               (a)

               membri ta’ Gvernijiet u Parlamenti nazzjonali u reġjonali, Qorti Kostituzzjonali u Qorti Suprema, jekk ma jkunux eżentati mill-ħtieġa tal-viża bil-Ftehim preżenti, fil-qadi ta’ dmirijiethom, b’terminu ta’ validità limitat għall-mandat tagħhom jekk dan ikun inqas minn 5 snin;

               (b)

               għal membri ta’ delegazzjonijiet uffiċjali permanenti li, wara stedina uffiċjali indirizzata lir-Repubblika tal-Moldova, se jipparteċipaw regolarment f’laqgħat, konsultazzjonijiet, negozjati jew programmi ta’ skambju, kif ukoll f’avvenimenti li jsiru fit-territorju ta’ wieħed mill-Istati Membri minn organizzazzjonijiet intergovernattivi:

               (ċ)

               konjuġi u tfal (inklużi dawk adottati), li jkunu taħt l-età ta’ 21 jew ikunu dipendenti, u li jkunu qed iżuru ċittadini tar-Repubblika tal-Moldova li jkunu legalment residenti fit-territorju ta’ l-Istati Membri bit-terminu ta’ validità limitat għat-tul tal-validità ta’ l-awtorizzazzjoni tagħhom għal residenza legali;

               (d)

               persuni fin-negozju u rappreżentanti ta’ organizzazzjonijiet ta’ negozju li jivvjaġġaw regolarment fl-Istati Membri;

               (e)

               ġurnalisti.

         2.   Missjonijiet diplomatiċi u pożizzjonijiet konsulari ta’ l-Istati Membri għandhom joħorġu viżi ta’ dħul aktar minn darba b’terminu ta’ validità sa massimu ta’ sena għal dawn il-kategoriji ta’ persuni, jekk kemm-il darba matul is-sena ta’ qabel ikunu kisbu mill-inqas viża waħda, ikunu użawha skond il-liġijiet ta’ dħul u residenza fit-territorju ta’ l-Istat li żaru u jekk ikun hemm raġunijiet għall-ħtieġa ta’ viża ta’ dħul aktar minn darba:

               (a)

               għal membri ta’ delegazzjonijiet uffiċjali li, wara stedina uffiċjali indirizzata lir-Repubblika tal-Moldova, se jipparteċipaw regolarment f’laqgħat, konsultazzjonijiet, negozjati jew programmi ta’ skambju, kif ukoll f’avvenimenti li jsiru fit-territorju ta’ wieħed mill-Istati Membri minn organizzazzjonijiet intergovernattivi:

               (b)

               għar-rappreżentanti ta’ l-organizzazzjonijiet tas-soċjetà ċivili li jivvjaġġaw regolarment għal raġunijiet ta’ taħriġ edukattiv, seminars, konferenzi, inkluż fil-qafas ta’ programmi ta’ skambju;

               (ċ)

               għal membri tal-professjonijiet li jipparteċipaw f’wirjiet internazzjonali, konferenzi, simpożja, seminars jew avvenimenti simili oħra li jivvjaġġaw regolarment fl-Istati Membri;

               (d)

               għal sewwieqa li jwasslu tagħbija internazzjonali u servizzi ta’ trasport ta’ passiġġieri lejn it-territorji ta’ l-Istati Membri f’vetturi reġistrati fir-Repubblika tal-Moldova;

               (e)

               membri ta’ l-ekwipaġġ ta’ ferroviji, refriġeraturi u lokomottivi f’ferroviji internazzjonali li jivvjaġġaw bejn it-territorji ta’ l-Istati Membri;

               (f)

               persuni li jkunu qed jipparteċipaw f’attivitajiet xjentifiċi, kulturali u artistiċi, inklużi programmi universitarji u programmi oħra ta’ skambju, li jivvjaġġaw regolarment fil-Istati Membri;

               (g)

               studenti gradwati li jivvjaġġaw regolarment għall-iskop ta’ studju jew taħriġ edukattiv, inkluż il-qafas ta’ programmi ta’ skambju;

               (h)

               parteċipanti f’avvenimenti sportivi internazzjonali u persuni li jakkumpanjawhom f’kapaċità professjonali;

               (i)

               għal parteċipanti fi programmi uffiċjali ta’ skambju organizzati minn bliet ġemellati u lokalitajiet oħra.

         3.   Missjonijiet diplomatiċi u pożizzjonijiet konsulari ta’ l-Istati Membri għandhom joħorġu viżi għal dħul aktar minn darba b’terminu ta’ validità ta’ minimu ta’ sentejn u massimu ta’ 5 snin għall-kategoriji ta’ ċittadini msemmija fil-paragrafu 2 ta’ dan l-Artikolu, jekk kemm-il darba fis-sentejn ta’ qabel ikunu użaw tajjeb il-viżi ta’ dħul aktar minn darba għal sena, skond il-liġijiet dwar id-dħul u r-residenza fit-territorju ta’ l-Istat li żaru u li r-raġunijiet għall-ħtieġa ta’ viża għal dħul aktar minn darba jkunu għadhom validi.
   4.   Il-perjodu totali ta’ residenza ta’ persuni msemmija fil-paragrafi 1 sa 3 ta’ dan l-Artikolu m’għandux jaqbeż id-90 jum għal kull perjodu ta’ 180 fit-territorju ta’ l-Istati Membri.
   Artikolu 6
   Ħlas għall-ipproċessar ta’ applikazzjonijiet għall-viża
   1.   Il-ħlas tal-viża għall-ipproċessar ta’ l-applikazzjonijiet ta’ ċittadini mill-Moldova għandu jammonta għal EUR 35.
   L-ammont imsemmi qabel jista’ jkun rivedut skond il-proċedura prevista fl-Artikolu 15(4).
   2.   Il-ħlasijiet għall-ipproċessar ta’ l-applikazzjoni għall-viża għandhom jitneħħew għal dawn il-kategoriji ta’ persuni:

               (a)

               għal qraba — konjuġi, ulied (inklużi dawk adottati), ġenituri (inklużi kustodji), nanniet u neputijiet — li jżuru ċittadini tar-Repubblika tal-Moldova legalment residenti fit-territorju ta’ l-Istati Membri;

               (b)

               membri ta Gvernijiet u Parlamenti nazzjonali u reġjonali, Qorti Kostituzzjonali u Qorti Suprema, jekk ma jkunux eżentati mill-ħtieġa tal-viża b’dan il-Ftehim;

               (ċ)

               membri ta’ delegazzjonijiet uffiċjali li, wara stedina uffiċjali indirizzata lir-Repubblika tal-Moldova, se jipparteċipaw f’laqgħat, konsultazzjonijiet, negozjati jew programmi ta’ skambju, kif ukoll f’avvenimenti li jsiru fit-territorju ta’ wieħed mill-Istati Membri minn organizzazzjonijiet intergovernattivi:

               (d)

               għal studenti, studenti gradwati u għalliema li jakkumpanjawhom li jivvjaġġaw għall-iskop ta’ studju jew taħriġ edukattiv, inkluż il-qafas ta’ programmi ta’ skambju kif ukoll attivitajiet oħra marbuta ma’ l-iskola;

               (e)

               persuni b’diżabilità u l-persuna li takkumpanjahom, jekk meħtieġ;

               (f)

               persuni li jkunu ppreżentaw dokumenti li jixhdu għall-ħtieġa ta’ l-ivvjaġġar tagħhom għal skopijiet umanitarji, inkluża l-ħtieġa li jirċievu trattament mediku urġentii, u l-persuna li takkumpanja lil dawn il-persuni, jew sabiex jattendu funeral ta’ qarib/a, jew biex iżuru qarib/a morda serjament;

               (g)

               parteċipanti f’avvenimenti sportivi internazzjonali u persuni li jakkumpanjawhom f’kapaċità professjonali;

               (h)

               persuni li jkunu qed jipparteċipaw f’attivitajiet xjentifiċi, kulturali u artistiċi, inklużi programmi universitarji u programmi oħra ta’ skambju;

               (i)

               parteċipanti fi programmi uffiċjali ta’ skambju organizzati minn bliet ġemellati u lokalitajiet oħra;

               (j)

               ġurnalisti;

               (k)

               tfal taħt l-età ta’ 18-il sena u tfal dipendenti taħt l-età ta’ 21;

               (l)

               pensjonanti;

               (m)

               għal sewwieqa li jwasslu tagħbija internazzjonali u servizzi ta’ trasport ta’ passiġġieri lejn it-territorji ta’ l-Istati Membri f’vetturi reġistrati fir-Repubblika tal-Moldova;

               (n)

               membri ta’ l-ekwipaġġ ta’ ferroviji, refriġeraturi u lokomottivi f’ferroviji li jivvjaġġaw bejn it-territorji ta’ l-Istati Membri;

               (o)

               membri tal-professjonijiet li jipparteċipaw f’wirjiet internazzjonali, konferenzi, simpożja, seminars jew avvenimenti simili oħra li jsiru fit-territorju ta’ l-Istati Membri.

         3.   B’deroga għall-paragrafu 1, il-Bulgarija u r-Rumanija li huma marbutin bl-acquis ta’ Schengen iżda li għadhom ma joħorġux viżi ta’ Schengen, jistgħu jirrinunċjaw il-ħlasijiet għall-ipproċessar ta’ viża nazzjonali għal żjarat qosra għaċ-ċittadini tal-Repubblika tal-Moldova, sal-jum li għandu jiġi ddeterminat mid-Deċiżjoni tal-Kunsill għall-implimentazzjoni sħiħa tagħhom ta’ l-acquis ta’ Schengen dwar il-politika tal-viża.
   Artikolu 7
   Tul tal-proċeduri għall-ipproċessar ta’ applikazzjonijiet għall-viża
   1.   Missjonijiet diplomatiċi u pożizzjonijiet konsulari ta’ l-Istati Membri għandhom jieħdu deċiżjoni fuq it-talba li tinħareġ viża fi żmien għaxart ijiem mid-data ta’ meta tasal l-applikazzjoni u d-dokumenti meħtieġa għall-ħruġ tal-viża.
   2.   Il-perjodu ta’ żmien għat-teħid ta’ deċiżjoni dwar applikazzjoni għall-viża jista’ jkun estiż sa 30 jum f’każijiet individwali, notevolment meta jkun jinħtieġ aktar skrutinju ta’ l-applikazzjoni.
   3.   Il-perjodu ta’ żmien għat-teħid ta’ deċiżjoni dwar applikazzjoni għall-viża jista’ jitnaqqas għal jumejn jew inqas f’każijiet urġenti.
   Artikolu 8
   Tluq f’każ ta’ dokumenti mitlufa jew misruqa
   Ċittadini ta’ l-Unjoni Ewropea u tar-Repubblika tal-Moldova li jkunu tilfu d-dokumenti ta’ identità tagħhom, jew li jkunu nsterqulhom dawn id-dokumenti waqt iż-żjara tagħhom fit-territorju tar-Repubblika tal-Moldova jew l-Istati Membri, jistgħu jħallu dak it-territorju fuq il-bażi ta’ dokumenti ta’ identità validi li jippermettu l-qsim tal-fruntiera, maħruġa minn missjonijiet diplomatiċi jew pożizzjonijiet konsulari ta’ l-Istati Membri jew tar-Repubblika tal-Moldova mingħajr viża jew awtorizzazzjoni oħra.
   Artikolu 9
   Estensjoni tal-viża f’ċirkostanzi ta’ eċċezzjoni
   Ċittadini tar-Repubblika tal-Moldova li m’għandhomx il-possibblità li jħallu t-territorju ta’ l-Istati Membri fiż-żmien stabbilit fil-viżi tagħhom minħabba raġunijiet ta’ force majeure għandu jkollhom it-terminu tal-viżi tagħhom estiż mingħajr ħlas skond il-leġiżlazzjoni applikata mill-Istat li qed jilqa’, għall-perjodu meħtieġ għar-ritorn tagħhom lejn l-Istat ta’ residenza tagħhom.
   Artikolu 10
   Passaporti diplomatiċi
   1.   Ċittadini tar-Repubblika tal-Moldova li huma titulari ta’ passaporti diplomatiċi validi jistgħu jidħlu, iħallu jew jivvjaġġaw fit-territorji ta’ l-Istati Membri mingħajr viżi.
   2.   Persuni msemmija fil-paragrafu 1 jistgħu joqogħdu fit-territorji ta’ l-Istati Membri għal perjodu li ma jaqbiżx id-90 jum f’kull perjodu ta’ 180 jum.
   Artikolu 11
   Validità Territorjali tal-viżi
   Soġġetti għar-regoli u r-regolamenti nazzjonali dwar is-sigurtà nazzjonali ta’ l-Istati Membri u soġġetti għar-regoli ta’ l-UE dwar viżi b’validità territorjali limitata, iċ-ċittadini tar-Repubblika tal-Moldova għandhom ikunu intitolati sabiex jivvjaġġaw fit-territorju ta’ l-Istati Membri fuq bażi ugwali maċ-ċittadini ta’ l-Unjoni Ewropea.
   Artikolu 12
   Kumitat Konġunt għall-ġestjoni ta’ dan il-Ftehim
   1.   Il-Partijiet għandhom iwaqqfu Kumitat Konġunt ta’ esperti (minn hawn ‘il quddiem imsejjaħ “il-Kumitat”), magħmul minn rappreżentanti tal-Komunità Ewropea u tar-Repubblika tal-Moldova. Il-Komunità għandha tkun rappreżentata mill-Kummissjoni tal-Komunitajiet Ewropej, assistita minn esperti mill-Istati Membri.
   2.   Il-Kumitat għandu jkollu, b’mod partikolari, dawn l-impenji:

               (a)

               li jissorvelja l-implimentazzjoni ta’ dan il-Ftehim;

               (b)

               li jissuġġerixxi emendi jew żidiet għal dan il-Ftehim;

               (ċ)

               li jsolvi tilwimiet li jqumu mill-interpretazzjoni jew l-applikazzjoni tad-dispożizzjonijiet f’dan il-Ftehim.

         3.   Il-Kumitat għandu jiltaqa’ kull meta jkun meħtieġ fuq talba ta’ waħda mill-Partijiet u mill-anqas darba fis-sena
   4.   Il-Kumitat għandu jistabbilixxi r-regoli tiegħu ta’ proċedura.
   Artikolu 13
   Ir-relazzjoni ta’ dan il-Ftehim ma’ Ftehimiet bilaterali bejn Stati Membri u r-Repubblika tal-Moldova
   Sa mid-dħul tiegħu fis-seħħ, dan il-Ftehim għandu jieħu preċedenza fuq id-dispożizzjonijiet ta’ kwalunkwe ftehimiet bilaterali jew multilaterali jew arranġamenti mwettqa bejn l-Istati Membri individwali u r-Repubblika tal-Moldova, safejn id-dispożizzjonijiet ta’ dawn il-ftehimiet jew arranġamenti jkopru kwistjonijiet li huma indirizzati minn dan il-Ftehim.
   Artikolu 14
   Klawżola ta’ reċiproċità
   Jekk ir-Repubblika tal-Moldova ddaħħal mill-ġdid il-ħtieġa tal-viża għaċ-ċittadini ta’ l-UE jew għal ċerti kategoriji ta’ ċittadini ta’ l-UE, l-istess iffaċilitar mogħti b’dan il-ftehim liċ-ċittadini tar-Repubblika tal-Moldova jkun awtomatikament, fuq bażi ta’ reċiproċità, japplika għaċ-ċittadini ta’ l-UE ikkonċernati;
   Artikolu 15
   Klawżoli finali
   1.   Dan il-Ftehim għandu jkun ratifikat jew approvat mill-Partijiet skond il-proċeduri rispettivi tagħhom u għandu jidħol fis-seħħ fl-ewwel jum tat-tieni xahar wara d-data meta l-Partijiet javżaw lil xulxin li l-proċeduri msemmija hawn fuq tlestew.
   2.   B’deroga mill-paragrafu 1, dan il-Ftehim għandu jidħol fis-seħħ biss fid-data tad-dħul fis-seħħ tal-Ftehim bejn il-Komunità Ewropea u r-Repubblika tal-Moldova dwar ammissjoni mill-ġdid ta’ persuni jekk din id-data tkun wara d-data prevista fil-paragrafu 1.
   3.   Dan il-Ftehim għandu jkun konkluż għal perjodu ta’ żmien indefinit, sakemm ma jkunx terminat skond il-paragrafu 6.
   4.   Dan il-Ftehim jista’ jkun emendat bi ftehim bil-miktub mill-Partijiet. L-emendi għandhom jidħlu fis-seħħ wara li l-Partijiet ikunu avżaw lil xulxin dwar it-tlestija tal-proċeduri interni tagħhom li huma meħtieġa għal dan l-għan.
   5.   Kull Parti tista’ tissospendi dan il-Ftehim parzjalment jew bis-sħiħ għal raġunijiet ta’ ordni pubbliku, protezzjoni tas-sigurtà nazzjonali u protezzjoni tas-saħħa pubblika. Id-deċiżjoni dwar is-sospensjoni għandha tkun notifikata lill-Parti l-oħra mhux aktar tard minn 48 siegħa qabel id-dħul tiegħu fis-seħħ. Il-Parti li tkun issospendiet l-applikazzjoni ta’ dan il-Ftehim għandha tgħarraf lill-Parti l-oħra immedjatament ladarba r-raġunijiet għas-sospensjoni ma jkunux japplikaw aktar.
   6.   Kull Parti tista’ ttemm dan il-Ftehim billi tagħti avviż bil-miktub lill-Parti l-oħra. Dan il-Ftehim għandu jieqaf milli jibqa’ fis-seħħ 90 jum wara d-data ta’ din in-notifika.

      Magħmul fi Brussell, f’żewġ kopji, fl-għaxar jum ta’ Ottubru tas-sena elfejn u sebgħa bil-Bulgaru, iċ-Ċek, id-Daniż, l-Estonjan, il-Finlandiż, il-Franċiż, il-Ġermaniż, il-Grieg, l-Ingliż, l-Ispanjol, l-Iżvediż, il-Latvjan, il-Litwan, il-Malti, l-Olandiż, il-Pollakk, il-Portugiż, ir-Rumen, is-Slovakk, is-Sloven, it-Taljan, l-Ungeriż u l-Moldovan, b’kull test ikun ugwalment awtentiku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   ANNESS
   PROTOKOLL TAL-FTEHIM DWAR L-ISTATI MEMBRI LI MA JAPPLIKAWX BIS-SĦIĦ L-ACQUIS TA’ SCHENGEN
   Dawk l-Istati Membri li huma marbuta bl-acquis ta’ Schengen imma li għadhom ma joħorġux viżi ta’ Schengen, filwaqt li jistennew id-deċiżjoni rilevanti tal-Kunsill għal dak l-għan, għandhom joħorġu viżi nazzjonali li l-validità tagħhom tkun limitata għat-territorju tagħhom.
   Dawn l-Istati Membri jistgħu jirrikonoxxu unilaterlament il-viżi u l-permessi ta’ residenza ta’ Schengen għat-tranżitu fit-territorju tagħhom, skond id-Deċiżjoni Nru 895/2006/KE tal-Parlament Ewropew u tal-Kunsill ta’ l-14 ta’ Ġunju 2006.
   Minħabba li d-Deċiżjoni Nru 895/2006/KE ta’ l-14 ta’ Ġunju 2006 ma tapplikax għar-Rumanija u l-Bulgarija, ser ikunu proposti dispożizzjonijiet simili mill-Kummissjoni Ewropea sabiex jippermettu lil dawn il-pajjiżi biex jirrikonoxxu unilateralment il-viżi ta’ Schengen u l-permess ta’ residenza u dokumenti simili oħrajn maħruġa minn Stati Membri oħra li għadhom mhux kompletament integrati fiż-żona ta’ Schengen għall-għanijiet ta’ tranżitu mit-territorju tagħhom.
   DIKJARAZZJONI KONĠUNTA LI TIKKONĊERNA LID-DANIMARKA
   Il-Partijiet jinnotaw li l-Ftehim ma japplikax għall-proċeduri għall-ħruġ ta’ viżi mill-missjonijiet diplomatiċi u l-pożizzjonijiet konsulari tar-Renju tad-Danimarka.
   F’ċirkustanzi bħal dawn, ikun xieraq li l-awtoritajiet tad-Danimarka u tar-Repubblika tal-Moldova jikkonkludu, bla dewmien, ftehim bilaterali dwar l-iffaċilitar tal-ħruġ ta’ viżi għal żjarat qosra f’termini simili għall-Ftehim bejn il-Komunità Ewropea u r-Repubblika tal-Moldova.
   DIKJARAZZJONI KONĠUNTA DWAR IR-RENJU UNIT U L-IRLANDA
   Il-Partijiet jinnotaw li dan il-Ftehim ma japplikax fit-territorju tar-Renju Unit u fl-Irlanda.
   F’dawn iċ-ċirkustanzi, ikun xieraq li l-awtoritajiet tar-Renju Unit, l-Irlanda u r-Repubblika tal-Moldova jikkonkludu ftehimiet bilaterali dwar l-iffaċilitar tal-ħruġ tal-viżi.
   DIKJARAZZJONI KONĠUNTA LI TIKKONĊERNA LILL-IŻLANDA U N-NORVEĠJA
   Il-Partijiet jinnotaw ir-relazzjoni mill-qrib bejn il-Komunità Ewropea u l-Iżlanda u n-Norveġja, partikolarment bis-saħħa tal-Ftehim tat-18 ta’ Mejju 1999 li jikkonċerna l-assoċazzjoni ta’ dawn il-pajjiżi ma’ l-implimentazzjoni, l-applikazzjoni u l-progress ta’ l-acquis ta’ Schengen.
   F’ċirkustanzi bħal dawn, ikun xieraq li l-awtoritajiet tan-Norveġja, l-Iżlanda u r-Repubblika tal-Moldova jikkonkludu, bla dewmien, ftehimiet bilaterali dwar l-iffaċilitar tal-ħruġ ta’ viżi għal żjarat qosra f’termini simili għall-Ftehim bejn il-Komunità Ewropea u r-Repubblika tal-Moldova.
   DIKJARAZZJONI KONĠUNTA DWAR IL-KONFEDERAZZJONI ŻVIZZERA U L-LIECHTENSTEIN
   Jekk il-Ftehim bejn l-UE, il-KE u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera bl-implimentazzjoni, l-applikazzjoni u l-iżvilupp ta’ l-acquis ta’ Schengen u l-Protokolli għal dan il-Ftehim dwar il-Liechtenstein ikun daħal fis-seħħ sakemm jiġu konklużi n-negozjati mar-Repubblika tal-Moldova, għandha ssir ukoll dikjarazzjoni simili fir-rigward ta’ l-Iżvizzera u l-Liechtenstein.
   DIKJARAZZJONI KONĠUNTA DWAR L-AĊĊESS TA’ APPLIKANTI GĦALL-VIŻA U L-ARMONIZZAZZJNI TA’ INFORMAZZJONI DWAR PROĊEDURI GĦALL-ĦRUĠ TA’ VIŻI GĦAL ŻJARAT QOSRA U DOKUMENTI LI GĦANDHOM JITRESSQU META SSIR L-APPLIKAZZJONI GĦAL VIŻI GĦAL ŻJARAT QOSRA
   Waqt li tirrikonoxxi l-importanza tat-trasparenza għal applikanti għall-viża, il-Komunità Ewropea tfakkar li l-proposta leġiżlattiva dwar il-bixra l-ġdida ta’ l-Istruzzjonijiet Konsulari Komuni dwar il-viżi għal missjonijiet diplomatiċi u pożizzjonijiet konsulari adottata fid-19 ta’ Lulju 2006 mill-Kummissjoni Ewropea u li bħalissa qed tiġi diskussa bejn il-Parlament Ewropew u l-Kunsill, tindirizza l-kwistjoni tal-kundizzjonijiet ta’ aċċess ta’ applikanti għall-viża għal missjonijiet diplomatiċi u pożizzjonijiet konsulari ta’ l-Istati Membri.
   Dwar l-informazzjoni li għandha tkun ipprovduta lil applikanti għall-viża, il-Komunità Ewropea tikkunsidra li għandhom jittieħdu miżuri xierqa, b’mod ġenerali, sabiex jitfassal tagħrif bażiku għall-applikanti dwar il-proċeduri u l-kundizzjonijiet għall-applikazzjoni għal viżi u dwar il-validità tagħhom,
   Il-Komunità Ewropea ser tfassal lista ta’ ħtiġiet minimi sabiex tiżgura li l-applikanti mir-Repubblika tal-Moldova jingħataw informazzjoni bażika koerenti u uniformi u jkunu meħtieġa li jressqu, fil-prinċipju, l-istess dokumenti ta’ appoġġ.
   It-tagħrif imsemmi hawn fuq għandu jinfirex ħafna (fuq it-tabelli ta’ tagħrif ta’ konsulati, f’fuljetti, fuq siti ta’ l-Internet eċċ.).
   Il-missjonijiet diplomatiċi u l-pożizzjonijiet konsulari ta’ l-Istati Membri għandhom jipprovdu tagħrif dwar il-possibbiltajiet eżistenti taħt l-acquis ta’ Schengen għall-iffaċilitar tal-ħruġ ta’ viżi għal żjarat qosra fuq bażi ta’ każ b’każ, u partikolarment għal applikanti in bona fide.
   DIKJARAZZJONI TAL-KUMMISSJONI EWROPEA DWAR IR-RAPPREŻENTAZZJONI U Ċ-ĊENTRU TA’ APPLIKAZZJONI KOMUNI F’CHISINAU
   Waqt li tirrikonoxxi d-diffikultajiet taċ-ċittadini tal-Moldova meta japplikaw għall-viżi ta’ Schengen minħabba l-preżenza Konsulari limitata ta’ l-Istati Membri ta’ Schengen, il-Kummissjoni Ewropea tinkoraġġixxi lill-Istati Membri, — u partikolarment dawk l-Istati Membri li joħorġu viżi ta’ Schengen — biex itejbu l-preżenza tagħhom fir-Repubblika tal-Moldova, billi jagħmlu użu sħiħ tal-possibbiltajiet eżistenti: l-istabbiliment ta’ rappreżentazzjoni tagħhom, li jkunu rrappreżentati minn Stat Membru ieħor jew bl-użu sħiħ ta’ bosta għażliet li għandhom ikunu pprovduti permezz taċ-Ċentru ta’ Applikazzjoni Komuni f’Chisinau.
   DIKJARAZZJONIJIET DWAR IT-TRAFFIKU LOKALI FUQ IL-FRUNTIERI
   DIKJARAZZJONI POLITIKA MIR-RUMANIJA DWAR IT-TRAFFIKU LOKALI FUQ IL-FRUNTIERA
   Ir-Rumanija tiddikkjara r-rieda tagħha li tidħol f’negozjati għal ftehim bilaterali tar-Repubblika tal-Moldova għall-implimentazzjoni tar-reġim tat-traffiku lokali fuq il-fruntiera stabbilit bir-Regolament KE Nru 1931/2006 ta’ l-20 ta’ Diċembru 2006 li jistipula regoli dwar it-traffiku lokali fuq il-fruntiera fil-fruntieri ta’ l-art esterni ta’ l-Istati Membri u li jemenda d-dispożizzjonijiet tal-Konvenzjoni ta’ Schengen.
   DIKJARAZZJONI POLITIKA MIR-REPUBBLIKA TAL-MOLDOVA DWAR IT-TRAFFIKU LOKALI FUQ IL-FRUNTIERA
   Ir-Repubblika tal-Moldova tiddikkjara r-rieda tagħha biex tidħol f’negozjati għal ftehim bilaterali mar-Rumanija għall-implimentazzjoni ta’ tali reġim tat-traffiku lokali fuq il-fruntiera.


title: Deċiżjoni tal-Kummissjoni tat- 28 ta' Novembru 2011 li twaqqaf Pjattaforma Ewropea ta’ bosta Partijiet Interessati dwar l-Istandardizzazzjoni tal-ICT

text:
               30.11.2011

               MT

               Il-Ġurnal Uffiċjali tal-Unjoni Ewropea

               C 349/4

         DEĊIŻJONI TAL-KUMMISSJONI
   tat-28 ta' Novembru 2011
   li twaqqaf Pjattaforma Ewropea ta’ bosta Partijiet Interessati dwar l-Istandardizzazzjoni tal-ICT
   2011/C 349/04
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Billi:

               (1)

               L-istrateġija tal-Ewropa 2020, kif stipulata fil-Komunikazzjoni mill-Kummissjoni intitolata Ewropa 2020: “Strateġija għal tkabbir intelliġenti, sostenibbli u inklużiv” (1), tistabbilixxi viżjoni tal-ekonomija tas-suq soċjali Ewropew għas-seklu 21 li jgawdi l-benefiċċji ekonomiċi u soċjali tas-soċjetà diġitali kollha. Din tenfasizza l-importanza tat-tisħiħ tat-tkabbir tal-ekonomija Ewropea filwaqt li twettaq livelli għolja ta’ produttività tax-xogħol, ekonomija b’karbonju baxx u koeżjoni soċjali.

               (2)

               Waħda mill-inizjattivi ewlenin tal-istrateġija Ewropa 2020, stipulata fil-Komunikazzjoni mill-Kummissjoni bl-isem ta' Aġenda Diġitali għall-Ewropa
                   (2), tagħti rwol minn ta' quddiem lit-titjib tal-issettjar tal-istandards fil-qasam tat-teknoloġiji tal-informazzjoni u l-komunikazzjoni (ICT) biex tiżgura l-interoperabbiltà bejn l-applikazzjonijiet, is-servizzi u l-prodotti ICT bil-ħsieb li tonqos il-frammentazzjoni tas-suq ewlieni diġitali filwaqt li jinġiebu 'l quddiem l-innovazzjoni u l-kompetizzjoni.

               (3)

               Inizjattiva ewlenija oħra tal-Istrateġija Ewropa 2020, stabbilita fil-Komunikazzjoni mill-Kummissjoni bl-isem ta' “Politika Industrijali Integrata għall-Era tal-Globalizzazzjoni – Nagħrfu r-Rwol Ċentrali tal-Kompetittività u s-Sostenibbiltà” (3), issejjaħ lill-Ewropa biex tiżviluppa sistema ta' standards li tissodisfa l-istennija kemm tal-partijiet ewlenin fis-suq kif ukoll tal-awtoritajiet pubbliċi, filwaqt li tinġieb il quddiem l-influwenza Ewropea lil hinn mis-suq ewlieni fl-ekonomija globalizzata.

               (4)

               Il-Komunikazzjoni mill-Kummissjoni bl-isem ta' “Viżjoni strateġika għal standards Ewropej: Il-mixja 'l quddiem biex jittejjeb u jitħaffef it-tkabbir sostenibbli tal-ekonomija Ewropea sal-2010” (4), tistqarr li fl-2011, il-Kummissjoni se toħloq u tippresjedi pjattaforma apposta magħmula minn bosta partijiet interessati biex jagħtuha pariri dwar kwistjonijiet marbuta mal-implimentazzjoni tal-politika ta' standardizzazzjoni tal-ICT, inkluż il-programm ta' ħidma għall-istandardizzazzjoni tal-ICT, l-issettjar tal-prijoritajiet b'appoġġ għal-leġiżlazzjoni u l-istrateġiji politiċi u l-identifikazzjoni tal-ispeċifikazzjonijiet żviluppati minn organizzazzjonijiet għall-iżvilupp tal-istandards globali tal-ICT.

               (5)

               Għalhekk jeħtieġ li titwaqqaf pjattaforma ta’ bosta partijiet interessati fil-qasam tal-istandardizzazzjoni tal-ICT u li jiġu ddefiniti l-kompiti u l-istruttura tagħha.

               (6)

               Il-pjattaforma tal-bosta partijiet interessati għandha tkun magħmula minn rappreżentanti ta' awtoritajiet nazzjonali tal-Istati Membri u l-pajjiżi tal-EFTA, organizzazzjonijiet ta' partijiet interessati li jirrappreżentaw l-industrija, intrapriżi żgħar u ta' daqs medju, konsumaturi u partijiet oħra interessati tas-soċjetà kif ukoll entitajiet Ewropej u internazzjonali ta' standardizzazzjoni u organizzazzjonijiet oħra li ma jagħmlux qligħ u li huma soċjetajiet professjonali, assoċjazzjonijiet tal-industrija jew tal-kummerċ jew organizzazzjonijiet oħra bi sħubija attivi fl-Ewropa li ġewwa l-qasam ta' kompetenza tagħhom jiżviluppaw standards fis-settur tal-ICT.

               (7)

               Għandu jkun hemm dispożizzjoni dwar ir-regoli dwar l-iżvelar tat-tagħrif mill-membri tal-Pjattaforma, u din tkun bla ħsara għar-regoli tal-Kummissjoni dwar is-sigurtà kif stabbilit fl-Anness għad-Deċiżjoni tal-Kummissjoni 2001/844/KE, KEFA, Euratom.

               (8)

               Id-dejta personali għandha tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni tal-individwi fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dik id-dejta.

         IDDEĊIDIET KIF ĠEJ:
   Artikolu 1
   Is-suġġett
   Il-Pjattaforma Ewropea tad-diversi Partijiet Interessati dwar l-Istandardizzazzjoni tal-ICT, minn hawn 'il quddiem magħrufa bħala “il-pjattaforma”, hija b’dan stabbilita.
   Artikolu 2
   Il-kompiti
   Il-kompiti tal-pjattaforma għandhom ikunu li:

               (a)

               Tipprovdi pariri lill-Kummissjoni dwar l-affarijiet kollha marbuta mal-politika ta’ standardizzazzjoni tal-ICT Ewropea u l-implimentazzjoni effettiva tagħha;

               (b)

               Tipprovdi pariri lill-Kummissjoni dwar il-programm ta' ħidma ta’ standardizzazzjoni tal-ICT u l-prijoritajiet li jirrigwardawh;

               (c)

               Tidentifika l-ħtiġijiet ta’ standardizzazzjoni tal-ICT potenzjali fil-ġejjieni b’appoġġ tal-leġiżlazzjoni, l-istrateġiji politiċi u l-kuntratti pubbliċi Ewropej;

               (d)

               Tipprovdi pariri lill-Kummissjoni dwar mandati eventwali ta’ standardizzazzjoni dwar l-ICT għal entitajiet u attivitajiet ta’ standardizzazzjoni Ewropej li jista’ jagħti l-każ li jsiru minn entitajiet oħra b’kooperazzjoni mal-entitajiet ta’ standardizzazzjoni Ewropej;

               (e)

               Tipprovdi pariri lill-Kummissjoni dwar il-progress ta’ standardizzazzjoni tal-ICT u attivitajiet marbuta b’appoġġ tal-leġiżlazzjoni u l-istrateġiji politiċi;

               (f)

               Tipprovdi pariri lill-Kummissjoni dwar speċifikazzjonijiet tekniċi fil-qasam tal-ICT li mhumiex standards nazzjonali, Ewropej jew internazzjonali fir-rigward tar-rekwiżiti stabbiliti fl-Anness II tar-regolament propost dwar l-istandardizzazzjoni Ewropea (5);

               (g)

               Tipprovdi pariri lill-Kummissjoni dwar kooperazzjoni bejn organizzazzjonijiet ta’ żvilupp ta’ standards u entitajiet ta’ standardizzazzjoni Ewropej għal integrazzjoni aħjar tal-ħidma tagħhom fl-istandardizzazzjoni tal-ICT Ewropea u l-iżgurar tad-disponibbiltà tal-istandards tal-ICT li jappoġġjaw l-interoperabbiltà;

               (h)

               Tiġbor tagħrif dwar il-programmi ta’ ħidma tal-organizzazzjonijiet tal-iżvilupp tal-istandards tal-ICT biex tgħin tiżgura l-koordinazzjoni u tiġi evitata d-duplikazzjoni żejda jew il-frammentazzjoni tal-isforzi.

         Artikolu 3
   Il-Konsultazzjoni
   Il-Kummissjoni tista’ tikkonsulta lill-pjattaforma dwar kwalunkwe suġġett marbut ma':

               (a)

               Inizjattivi oħra li jistgħu jittieħdu fil-livell tal-Unjoni biex tindirizza tfixkil għall-interoperabbiltà tal-ICT;

               (b)

               Inizjattivi Nazzjonali, Ewropej u internazzjonali dwar l-istandardizzazzjoni b’appoġġ tal-interoperabbiltà tal-ICT.

         Artikolu 4
   Sħubija – Ħatra
   1.   Il-pjattaforma għandha tkun magħmula minn mhux aktar minn 67 membru.
   2.   Il-membri għandhom ikunu l-awtoritajiet nazzjonali tal-Istati Membri u l-pajjiżi tal-EFTA u organizzazzjonijiet li jirrappreżentaw il-partijiet interessati ta’ standardizzazzjoni tal-ICT maħtura mill-Kummissjoni kif ġej:

               (a)

               Sa 18-il organizzazzjoni li jirrappreżentaw lill-industrija, l-impriżi żgħar u ta’ daqs medju u l-partijiet interessati tas-soċjetà inġenerali,

               (b)

               Sa 14-il entità Ewropea u internazzjonali ta’ standardizzazzjoni u organizzazzjonijiet oħra li ma jagħmlux profitt li huma assoċjazzjonijiet ta’ soċjetajiet professjonali, tal-industrija jew kummerċ jew organizzazzjonijiet oħra bi sħubija attivi fl-Ewropa li fi ħdan il-qasam ta’ kompetenza tagħhom jiżviluppaw standards fis-settur tal-ICT.

         3.   Il-membri msemmija fi 2(a) u (b) għandhom jinħatru mid-Diretturi Ġenerali tad-DĠ Intrapriża u Industrija u d-DĠ tas-Soċjetà tal-Informazzjoni u l-Midja f’isem il-Kummissjoni minn organizzazzjonijiet ta’ partijiet interessati rilevanti bil-ħsieb li tinkiseb rappreżentanza bilanċjata b’konsiderazzjoni tal-ħidmiet u l-kompetenza meħtieġa.
   4.   L-awtoritajiet nazzjonali u l-organizzazzjonijiet maħtura mill-Kummissjoni għandhom jaħtru r-rappreżentant tagħhom kif ukoll rappreżentant sostitut biex jieħu sehem fl-attivitajiet tal-pjattaforma.
   5.   Il-membri tal-pjattaforma jinħatru għal perjodu ta’ tliet snin. Għandhom jibqgħu fil-kariga sakemm jiġu ssostitwiti jew jispiċċalhom il-mandat. Il-mandat tal-membri jista' jiġġedded.
   6.   Il-membri li ma jibqgħux f’pożizzjoni li jikkontribwixxu b’mod effettiv għad-deliberazzjonijiet tal-pjattaforma, li jirriżenjaw jew li ma jikkonformawx mal-kundizzjonijiet stabbiliti fl-Artikolu 339 tat-Trattat, jistgħu jiġu sostitwiti għall-bqija tal-mandat tagħhom.
   7.   L-ismijiet tal-membri msemmija fl-artikoli 2(a) u (b) għandhom jiġu ppubblikati fir-Reġistru tal-gruppi ta' esperti tal-Kummissjoni u entitajiet oħrajn simili (“ir-Reġistru”).
   8.   Id-dejta personali għandha tinġabar, tiġi proċessata u ppubblikata skont ir-Regolament (KE) Nru 45/2001.
   Artikolu 5
   L-Operazzjonijiet
   1.   Il-presidenza tal-pjattaforma għandha tkun f’idejn is-servizzi tad-DĠ tal-Intrapriża u l-Industrija u d-DĠ tas-Soċjetà tal-Informazzjoni u l-Midja.
   2.   Bi qbil mar-rappreżentant tal-Kummissjoni, il-pjattaforma tista' tistabbilixxi sottogruppi biex jeżaminaw kwistjonijiet speċifiċi abbażi ta' termini ta' referenza definiti mill-pjattaforma. Dawn is-sottogruppi għandhom jiġu xolti malli jwettqu l-mandat tagħhom.
   3.   Ir-rappreżentant tal-Kummissjoni jista’ jistieden esperti b’kompetenza speċifika f’suġġett li jkun fuq l-aġenda biex jipparteċipaw fil-ħidma tal-pjattaforma fuq bażi ad hoc. Barra minn hekk, ir-rappreżentant tal-Kummissjoni jista’ jagħti status ta’ osservatur lil individwi jew organizzazzjonijiet kif iddefinit fir-Regola 8(3) tar-regoli orizzontali dwar il-gruppi ta’ esperti u l-pajjiżi kandidati.
   4.   Il-membri tal-pjattaforma u r-rappreżentanti tagħhom, kif ukoll l-esperti u l-osservaturi li jkunu mistiedna għandhom iħarsu l-obbligi tas-segretezza professjonali stabbiliti fit-Trattati u fir-regoli ta’ implimentazzjoni tagħhom, kif ukoll ir-regoli tal-Kummissjoni dwar is-sigurtà marbutin mal-ħarsien ta' tagħrif ikklassifikat tal-UE, stabbiliti fl-Anness għad-Deċiżjoni 2001/844/KE, KEFA, Euratom. Jekk jonqsu milli jħarsu dawn l-obbligi, il-Kummissjoni tista’ tieħu l-miżuri xierqa kollha.
   5.   Il-laqgħat tal-pjattaforma u tas-sottogruppi għandhom jinżammu fil-bini tal-Kummissjoni. Il-Kummissjoni għandha tipprovdi servizzi segretarjali. Uffiċjali oħrajn tal-Kummissjoni li għandhom interess fil-proċeduri jistgħu jattendu l-laqgħat tal-Pjattaforma u s-sottogruppi tagħha.
   6.   Il-pjattaforma għandha tadotta kwalunkwe regola ta’ proċedura meħtieġa, inklużi regoli dwar kunflitti ta’ interess, abbażi tar-regoli standard ta’ proċedura għall-gruppi tal-esperti adottati mill-Kummissjoni.
   7.   Il-Kummissjoni għandha tippubblika t-tagħrif rilevanti dwar l-attivitajiet imwettqa mill-pjattaforma, jew billi tinkludih fir-Reġistru jew permezz ta’ ħolqa elettronika mir-Reġistru għal websajt ddedikata għal dan.
   8.   Iċ-Ċentru ta’ Riċerka Konġunta jista’ jipprovdi pariri xjentifiċi u servizzi li jiffurmaw parti mill-qasam ta’ kompetenza tiegħu.
   Artikolu 6
   L-ispejjeż tal-laqgħat
   1.   Dawk li jieħdu sehem fl-attivitajiet tal-pjattaforma ma għandhomx jitħallsu għas-servizzi tagħhom.
   2.   L-ispejjeż ta’ vvjaġġar u sussistenza mġarrba min dawk li jieħdu sehem fl-attivitajiet tal-pjattaforma għandhom jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni.
   3.   Dawk l-ispejjeż għandhom jiġu rimborżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi.
   Artikolu 7
   Applikabilità
   Din id-Deċiżjoni għandha tapplika mill-1 ta' Jannar 2012.

      Magħmul fi Brussell, it-28 ta’ Novembru 2011.

            Għall-Kummissjoni

         Antonio TAJANI

            Viċi-President

      (1)  COM (2010) 2020 finali, 3.3.2010.

      (2)  COM(2010) 245 finali, 19.5.2010.

      (3)  COM(2010) 614 finali, 28.10.2010.

      (4)  COM(2011) 311 finali, 1.6.2011.

      (5)  COM(2011) 315 finali, 1.6.2011.


title: Id-Deċiżjoni tal-Kummissjoni tad- 19 ta' Novembru 2004 li tittermina l-proċedura ta' eżami dwar ostakli għall-kummerċ li jikkonsistu fi prassi ta' negozju mwettqa mill-Kanada in konnessjoni ma' ċerti indikazzjonijiet ġeografiċi għall-inbejjed (innotifikata fid-dokument bin-numru C(2002) 4388)

text:
                  14.10.2005

                  MT

                  Il-Ġurnal Uffiċjali ta’ l-Unjoni Ewropea

                  114

            ID-DEĊIŻJONI TAL-KUMMISSJONI
      tad-19 ta' Novembru 2004
      li tittermina l-proċedura ta' eżami dwar ostakli għall-kummerċ li jikkonsistu fi prassi ta' negozju mwettqa mill-Kanada in konnessjoni ma' ċerti indikazzjonijiet ġeografiċi għall-inbejjed (*)

      (innotifikata fid-dokument bin-numru C(2002) 4388)
      (2004/891/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 3286/94 tat-22 ta Diċembru 1994 li jistabbilixxi l-proċeduri tal-Komunità fil-qasam tal-politika kummerċjali komuni sabiex jiżgura l-eżerċizzju tad-drittijiet tal-Komunità skond ir-regoli internazzjonali tal-kummerċ, b'mod partikolari dawk stabbiliti taħt l-awspiċji ta' l-Organizzazzjoni Dinjija tal-Kummerċ (1), u b'mod partikolari l-Artikolu 11(1) tagħha,
      Wara li kkonsultat il-Kumitat Konsultattiv,
      Billi:

                  (1)

                  Fis-6 ta' Diċembru 2001, il-Conseil Interprofessionnel du vin de Bordeaux (CIVB) ressaq ilment in segwitu għall-Artikolu 4 tar-Regolament tal-Kunsill (KE) Nru 3286/94 (minn hawn ‘il quddiem “ir-Regolament”).

                  (2)

                  CIVB qalet li l-bejgħ Komunitarju tal-Bordeaux u l-Médoc fil-Kanada huma imxekkla minn numru ta' ostakli għall-kummerċ skond it-tifsira ta' l-Artikolu 2(1) tar-Regolament, jiġifieri “prassia adottata jew imwettqa minn pajjiż terz u li għaliha r-regoli ta'kummerċ internazzjonali jagħtu d-dritt li tittieħed azzjoni.”

                  (3)

                  L-allegat xkiel għall-kummerċ ġie kkawżat mill-Emenda C-57 għall-Canadian Trademarks Act, li ċaħħdet l-indikazzjonijiet ġeografiċi ta' Bordeaux u Médoc minn protezzjoni regolari f' konformità mal-ħtiġijiet tal-protezzjoni li jinsabu fil-Ftehim tad-WTO dwar Aspetti Relatati tal-Kummerċ ta' Drittjiet ta' Propjetà Intellettwali (TRIPS) għall-indikazzjonijiet ġeografiċi għall-inbejjed.

                  (4)

                  Il-Kummissjoni ddeċidiet li l-ilment kien fih biżżejjed evidenza sabiex jiġġustifika l-bidu ta' proċedura ta' eżami. Avviż korrispondenti kien ippublikat fil-Ġurnal Uffiċjali tal-Komunitajiet Ewropej (2).

                  (5)

                  L-investigazzjoni kkonfermat it-talba legali ta' min kien qed iressaq l-ilment li l-Emenda C-57 għall-Canadian Trademarks Act kienet tmur kontra l-Artikoli 23.1 u 2 kif ukoll l-Artikolu 24.3 (l-hekk imsejħa standstill clause) tat-TRIPS u li tali ksur ma jistgħux jiġu ġġustifikati fuq il-bażi ta' l-eċċezzjoni taħt l-Artikolu 24.6 tat-TRIPS.

                  (6)

                  Il-proċedura ta' eżami ikkonkludiet ukoll li l-Emenda C-57 għandha l-potenzjal li tikkawża effetti kummerċjali ħżiena fuq min qed iressaq l-ilment, skond it-tifsira ta' l-Artikolu 2(4) u 10(4) tar-Regolament.

                  (7)

                  Fit-12 ta' Frar 2003, il-Kumitat Konsultattiv imwaqqaf mir-Regolament ikkunsidra r-rapport finali dwar il-proċedura ta' eżami.

                  (8)

                  Fl-24 ta' April 2003, il-Kummissjoni bdiet Ftehim Bilaterali mal-Kanada dwar il-kummerċ fl-inbid u l-ispirti, li pprovda għall-eliminazzjoni definittiva ta' l-ismijiet elenkati bħala “ġeneriċi” fil-Kanada, inklużi “Bordeaux”, “Médoc” u “Medoc” bid-dħul fis-seħħ tal-ftehim.

                  (9)

                  Fid-9 ta' Lulju 2003, il-Kummissjoni ddeċidiet li tissospendi (3) l-prċedura ta' eżami bil-għan li titterminaha malli l-Kanada telimina effettivament dawn l-ismijiet mil-lista ta ismijiet ġeneriċi mogħtija mill-Emenda C-57.

                  (10)

                  Fit-30 ta' Lulju 2003, il-Kunsill approva l-konklużjoni, f'isem il-Komunità Ewropea, tal-Ftehim Bilaterali mal-Kanada dwar il-kummerċ ta' l-nbid u l-ispirti. (4) Fl-1 ta' Ġunju 2004, daħal fis-seħħ il-Ftehim Bilaterali (5).

                  (11)

                  Permezz ta' l-Ordni li Temenda s-Sub-Taqsimiet 11.18(3) u (4) tat-Trade-marks Act (6), il-Kanada eliminat Bordeaux, Médoc u Medoc mil-lista ta' ismijiet ġeneriċi mgħotija fl-Emenda C-57.

                  (11)

                  Minħabba dan, huwa xieraq li l-proċedura ta'eżami iintemm.

            IDDEĊIEDIET KIF ĠEJ:
      Artikolu Uniku
      Il-proċedura ta' eżami dwar ostakli għall-kummerċ li jikkonsistu fi prassi tan-negozju mwettqa mill-Kanada in konnessjoni ma' ċerti indikazzjonijiet ġeografiċi għall-inbejjed, hija tterminata permezz ta'dan.

         Magħmula fi Brussell, fid-29 ta' Novembru 2004.

               Għall-Kummissjoni

            Pascal LAMY

               Membru tal-Kummissjoni

         (*)  Tannulla u tieħu post id-Deċiżjoni tal-Kummisjoni 2004/806/KE (ĠU L 354, tat-30.11.2004, p. 30).

         (1)  ĠU L 349, tal-31.12.1994, p. 71, kif emendat mir-Regolament (KE) Nru. 356/95, ĠU L 41, tat-23.2.1995, p. 3.

         (2)  ĠU C 124, tal-25.5.2002, p. 6.

         (3)  ĠU L 170, tad-9.7.2003, p. 29.

         (4)  ĠU L 35, tas-6.2.2004, p. 1.

         (5)  L-Artikolu 41 tal-Ftehim Bilaterali pprovda li: “Dan il-Ftehim jidħol fis-seħħ fl-ewwel jum tat-tieni xahar wara d-data li fiha l-Partijiet Kontraenti ikunu skambjaw noti diplomatiċi li jikkonfermaw t-tlestija tal-proċeduri rispettivi tagħhom għad-dħul fis-seħħ ta’ dan il-Ftehim”. In-nota tal-KE waslet fis-16.09.03 u t-tweġiba tal-Kanada waslet fis-26 ta’ April 2004.

         (6)  Id-Dipartiment ta’ l-Industrija pubblika l-Ordni li temenda s-Sub-Taqsimiet 11.18(3) u (4) tat-Trade-marks Act fil-Parti II tal-Canada Gazette tal-5 ta’ Mejju 2004. L-Ordni hija effettiva sa mid-data ta’ reġistrazzjoni, li hija t-22 ta’ April 2004.


title: Deċiżjoni tal-Kunsill tal- 21 ta’ Ottubru 2013 li tadotta l-pożizzjoni tal-Kunsill dwar l-abbozz ta’ baġit emendatorju Nru 6 tal-Unjoni Ewropea għas-sena finanzjarja 2013

text:
               30.10.2013

               MT

               Il-Ġurnal Uffiċjali tal-Unjoni Ewropea

               C 316/8

         DEĊIŻJONI TAL-KUNSILL
   tal-21 ta’ Ottubru 2013
   li tadotta l-pożizzjoni tal-Kunsill dwar l-abbozz ta’ baġit emendatorju Nru 6 tal-Unjoni Ewropea għas-sena finanzjarja 2013
   2013/C 316/04
   IL-KUNSILL TAL-UNJONI EWROPEA,
   Wara li kkunsidra it-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (KE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b’mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2013 kien adottat definittivament fit-12 ta’ Diċembru 2012 (2),

               —

               fl-10 ta’ Lulju 2013, il-Kummissjoni ressqet proposta li fiha l-abbozz ta’ baġit emendatorju Nru 6 għall-baġit ġenerali għas-sena finanzjarja 2013,

               —

               fl-20 ta’ Settembru 2013, il-Kummissjoni ressqet proposta li fiha ittra ta’ emenda għall-abbozz ta’ baġit emendatorju Nru 6 għall-baġit ġenerali għas-sena finanzjarja 2013,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta’ baġit emendatorju Nru 6 tal-Unjoni Ewropea għas-sena finanzjarja 2013, kif modifikat bl-ittra tiegħu ta’ emenda, ġiet adottata fil-21 ta’ Ottubru 2013.
   Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, il-21 ta’ Ottubru 2013.

            Għall-Kunsill

            Il-President

         L. LINKEVIČIUS

      (1)  ĠU L 298, 26.10.2012, p. 1.

      (2)  ĠU L 66, 8.3.2013, p. 1, b’Rettifika fil-ĠU L 134, 18.5.2013, p. 21.